qundao/data-zh-poetry huggingface dataset:
苏幕遮
作者：高道宽
朝代：元
体裁：词

玉炉中，烧丹药。锻鍊三成，最上真个妙。海底龟蛇勤收捉。纳在壶中，鍊就圆明觉。照无边，光灼灼。顺手拈来，直下长生勺。功行十分凭戒约。一对芒鞋，穿上踏云脚。
苏幕遮
作者：高道宽
朝代：元
体裁：词

聚三华，合四象。一气流通，上下频升降。飞入泥丸光百丈。岁久年深，鍊成琉璃帐。证先天，朝无上。当位中庸，三五三十棒。打就不来亦不往。这个家风，端的无虚妄。
苏幕遮
作者：高道宽
朝代：元
体裁：词

这无为，先天造。有有无无，端的无穷妙。最上不空谁曾到。强曰为名，假作字之号。道真常，大秘奥。觉象圆明，得一元顿教。代代相承心印宝。压尽傍门，独显真大道。
苏幕遮
作者：高道宽
朝代：元
体裁：词

采壶中，凝日月。片饷工夫，锻炼无休歇。满岸芦花白如雪。丹蕊飞来，教我如何说。道无明，真一诀。得也第庐，自在闲守拙。直待鹤来方外接。白日飞升，有分朝金阙。
苏幕遮·出五行
作者：高道宽
朝代：元
体裁：词

出五行，修方外。彼岸芦花，郁郁彤云坠。浩浩风光贪困睡。唤觉从头，点对都交会。雪中月，壶中日。独跨扁舟，虚运松风瑞。妙本将来医尔醉。普劝诸公，休把元初昧。
苏幕遮·原调误作浪淘沙，兹据律改
作者：高道宽
朝代：元
体裁：词

大参同，人难会。点开圆明，照觉迷天睡。举动施为明与昧。乾里丹元，休把真空背。坤中药，方以类。采得将来，付与丁公配。合就一丸先天味。食了登仙，鹤驾游方外。
苏幕遮·妙还元
作者：高道宽
朝代：元
体裁：词

妙还元，镇常在。丹药白银，那个人不爱。武士将来教君解。琢就银壶，提向街头卖。要三成，弃两坏。最上功夫，巧造十分大。圆满一旬遍饮快。醉赴蟠桃，归去君休怪。
苏幕遮·玉炉中
作者：高道宽
朝代：元
体裁：词

玉炉中，烧丹药。锻炼三成，最上真个妙。海底龟蛇勤收捉。纳在壶中，炼就圆明觉。照无边，光灼灼。顺手拈来，直下长生勺。功行十分凭戒约。一对芒鞋，穿上踏云脚。
苏幕遮·聚三华
作者：高道宽
朝代：元
体裁：词

聚三华，合四象。一气流通，上下频升降。飞入泥丸光百丈。岁久年深，炼成琉璃帐。证先天，朝无上。当位中庸，三五三十棒。打就不来亦不往。这个家风，端的无虚妄。
苏幕遮·药无穷
作者：高道宽
朝代：元
体裁：词

药无穷，频收采。丹鼎纯烹，一味通三昧。万法都无真个会。清静家风，最上为精粹。付知音，偏可意。开口参同，方外生智慧。乾里圆明添活计。了见之时，衲被蒙头睡。
苏幕遮·觅元因
作者：高道宽
朝代：元
体裁：词

觅元因，恰一对。七返真药，雨味丹才配。火候刀圭深青翠。上下升降，睹面人不会。下功夫，休贪睡。不属中间，要妙非内外。夹脊双关飞紫瑞。一颗明珠，飞上苍龙背。
苏幕遮·闭玄关
作者：高道宽
朝代：元
体裁：词

闭玄关，通三昧。采药仙翁，收得真消息。柳岸芦花添青翠。满地白云，只许人不会。但拈来，偏如意。本分家风，分付真心地。一颗神珠明丽丽。照破尘沙，相遇人授记。
西江月
作者：高道宽
朝代：元

七返朱砂返本，丹须日用烹煎。坤宫药物采归乾。黑虎赤龙相见。泰否调和得一，中庸三五还元。灵光射透九重天。静处当峰月现。
西江月
作者：高道宽
朝代：元

九转灵丹妙药，从来一点元真。仙家收得做天人。普度人人有分。本来朱砂一味，还元黑锡白银。河车搬运与心君。了见不离方寸。
西江月
作者：高道宽
朝代：元

拨转飞天妙本，炼就一粒丹砂。朝求暮采道人茶。圆满一旬点罢。玉衡缠教定正，运动八面云霞。小庵独坐俺仙家。除睡万缘不挂。
西江月
作者：高道宽
朝代：元
体裁：词

拨转飞天妙本，鍊就一粒丹砂。朝求暮采道人茶。圆满一旬点罢。玉衡缠教定正，运动八面云霞。小庵独坐俺仙家。除睡万缘不挂。
西江月
作者：高道宽
朝代：元
体裁：词

混沌屯蒙如卵，昏昏默默盈空。浩然太素抱鸿濛。一气循环凝重。内隐真水真火，氤氲盘结如冰。中心元始造玄功。三气齐分太定。
西江月·七返＊砂返本
作者：高道宽
朝代：元

七返＊砂返本，丹须日用烹煎。坤宫药物采归乾。黑虎赤龙相见。泰否调和得一，中庸三五还元。灵光射透九重天。静处当峰月现。
西江月·妙本三元真火
作者：高道宽
朝代：元

妙本三元真火，收来锻炼成丹。药全二百四十元。颗颗圆明体现。丹里红霞缭绕，丁公食了飞仙。黄房睡觉总无言。方始婴儿才恋。
西江月·混沌屯蒙如卵
作者：高道宽
朝代：元

混沌屯蒙如卵，昏昏默默盈空。浩然太素抱鸿蒙。一气循环凝重。内隐真水真火，氤氲盘结如冰。中心元始造玄功。三气齐分太定。
逍遥令
作者：高道宽
朝代：元

君问道，只要谷神通。但把乾坤为鼎器，两般消息妙无穷。湛湛越澄清。瑶池客，方外运玄功。放下万缘都不挂，明珠在掌好参同。撞透海云钟。
逍遥令
作者：高道宽
朝代：元

真大道，脱体做神仙。两个一般无二样，功成行满玉皇宣。鹤驾赴朝元。浮空去，万法总无言。我本独超三界外，玄元不二妙真全。寰海度人船。
独石
作者：高鸣
朝代：元

一块苍顽石，颓然半水滨。可怜阎立本，徒写五湖真。
题杜莘老华山图
作者：高鸣
朝代：元

上方可望不可到，今日兴来时卧游。须信丹青有神化，世间随处是同州。
三径纳凉
作者：魏初
朝代：元

阑干欹曲护群芳，恐似陶家欲就荒。日午坐来松影合，南风吹雨似秋凉。
三月廿九日郡庠后亭宴卢启先佥事
作者：魏初
朝代：元

晨集颖江渚，列席当蕙边。斯亭信显敞，翠岭带澄川。潮驾宜城步，山积司空原。青松纷被径，红桃竞发园。众宾起为寿，繁音出娇弦。中觞念远离，岁行已再迁。漂萍有时合，浮云未见旋。今朝不为乐，来会知何年。
三次雷苦斋韵二首
作者：魏初
朝代：元

鞍马黄尘已强颜，更堪白发镜中看。曾陪尊俎回春煖，正想音书慰客寒。胜览足供诗笔健，相思今觉带围宽。长江一碧横千里，无复秋风细有澜。三仕陪从契分深，每高谈议豁尘襟。十年脚有随车雨，一片心无徙木金。晴雪梅花曾汉上，白云秋水又汾阴。黑河沙土扬州月，别后相思直到今。
三次雷苦斋韵二首·其一
作者：魏初
朝代：元

鞍马黄尘已强颜，更堪白发镜中看。曾陪尊俎回春煖，正想音书慰客寒。胜览足供诗笔健，相思今觉带围宽。长江一碧横千里，无复秋风细有澜。
三次雷苦斋韵二首·其二
作者：魏初
朝代：元

三仕陪从契分深，每高谈议豁尘襟。十年脚有随车雨，一片心无徙木金。晴雪梅花曾汉上，白云秋水又汾阴。黑河沙土扬州月，别后相思直到今。
三角城
作者：魏初
朝代：元

灵夏兵尘百战鏖，城根石壁矗云高。当时遗老今犹在，说是山前有界濠。
东峡
作者：魏初
朝代：元

青崖直上耸苍烟，东峡中边尽水田。卖剑买牛吾有意，会须桑梓似当年。
丰州
作者：魏初
朝代：元

五更骑马望明星，细草坡陀迤逦行。一片长川天不尽，荞花如雪近丰城。
为唐佐弟寿
作者：魏初
朝代：元

兄弟惟君我，相看半白头。迩来方聚首，今又问行舟。风雨山窗夜，鸡豚石涧秋。此期须有日，灯火读书楼。
为廉公迪寿
作者：魏初
朝代：元

矫矫廉泉公，有子令公迪。读书达事体，意远文且质。余兹何幸焉，得与共宪职。但愿君侯心，敬慎恒若一。
为戴秀才题张骞乘槎图
作者：魏初
朝代：元

一片枯槎物外仙，浪花如雪水如烟。只应直到天开处，冷笑閒横尽日船。
为朴散提刑寿
作者：魏初
朝代：元

精神满腹眼如漆，落笔蛟虬大如尺。君侯累世公卿家，清议到君能事毕。忆昨台中初见时，虎头金节含春姿。陪从评议得梗槩，磊磊落落青松枝。相期不得长相与，汧陇秋烟汉城雨。今年驻马凤凰泉，定教有此青灯语。便当载酒三百壶，对君城南梅花株。为君上寿为君舞，醉倒不用春风扶。
九日对菊忆姜霍二使君
作者：魏初
朝代：元

秋意生香簇绿云，土膏栽满石头盆。谁怜白发人千里，独对青山酒一尊。高树围前射箭时，小书楼上共题诗。扬州灯火京城夜，独立秋风有所思。
九日对菊忆姜霍二使君·其一
作者：魏初
朝代：元

秋意生香簇绿云，土膏栽满石头盆。谁怜白发人千里，独对青山酒一尊。
九日对菊忆姜霍二使君·其二
作者：魏初
朝代：元

高树围前射箭时，小书楼上共题诗。扬州灯火京城夜，独立秋风有所思。
书听琴赋卷后
作者：魏初
朝代：元

寥休爱君如爱弟，为君赋此尽琴意。寥休既作汗漫游，今君亦从此而逝。呜呼天地谁知音，明月高山与流水。
书字崖
作者：魏初
朝代：元

沟上苍崖丈五高，昔人题此诧边劳。到今二百年来许，一片空围半野蒿。
书王伯坚尚书海棠诗卷
作者：魏初
朝代：元

柏乡花好入诗传，梦里石家锦障鲜。记与使君曾共醉，江郊亭下水如天。
云中郡赋云中一首
作者：魏初
朝代：元

云中近代称名郡，楼阁风烟亦可观。一上官庭传德语，文书如涌事如攒。
代州别刘云溪公
作者：魏初
朝代：元

爱我疏愚独数君，爱君真实更何人。相逢不惜相将去，醉倒玉壶别有春。
伏生授书图
作者：魏初
朝代：元

心传心学见都俞，秦火烧来一字无。若道汉儒无补益，如何留在授书图。
佚老堂为庸斋薛先生题
作者：魏初
朝代：元

人海抽身得自由，只随耆旧见风流。而今冠盖长安道，老死黄尘不肯休。
冬除
作者：魏初
朝代：元

行役经秋未到家，入冬消息望灯花。拥衾坐数更筹了，明日春生喜有涯。
凌德荣竹石图
作者：魏初
朝代：元

翠影抽空弄晚凉，雨苔含碧渍秋光。漫山桃李春风底，不似幽人意味长。
凤翔城南得京都家书
作者：魏初
朝代：元

凤翔城南山路迷，凤翔城东人来稀。黄尘鞍马偶相及，乃是史子京都归。仓忙问讯语未已，手出平安遗我思。开缄一读为再读，咫尺慈颜不远违。匆匆二月长安道，南北驰心似秋草。女孙解语学念诗，应道在家贫亦好。
出湓浦寄刘牧之
作者：魏初
朝代：元

九江一月又吴东，千里青山半日风。昨晚看潮亭子上，一尊白酒与君同。
出西乡
作者：魏初
朝代：元

人歌人笑上茶园，花淡花浓隔稻田。十日按行秋色里，画图才出武陵川。
刘汉卿莲社图
作者：魏初
朝代：元

不为庐山面目真，不因诗酒自由身。高情未落龙眠笔，元是羲皇向上人。
利州值雪次张周卿韵
作者：魏初
朝代：元

至元丁丑冬，分覈东川趍。中台二妙霍与张，适与会遇成同途。朝行长林夜守更，语话情切忘崎岖。偶然雪岭滑复滑，驿骑凡劣不可驱。一日凡五坠，五坠之外犹可探骊珠。黄泥满身不足笑，大笑騃仆汝坠汝复来吾扶。相看大咤复相语，谁遣不守君家株。我时酒热气已张，乃谓此亦何足成嗟吁。与君更约明年行，共看夔州八阵图。
匏瓜诗
作者：魏初
朝代：元

出城十里馀，小小筑园圃。墙颓补青山，月冷杵秋黍。萧然无人来，风叶拥庭户。志意若不足，文书官有程。何如田亩间，脱落尘土星。时时有佳客，烂醉秋风庭。此书不可废，此酒不可无。醒时自漉酒，醉后还枕书。人生天地间，穷达竟何如。人皆有乐地，百伪夺其真。朝趋富儿屋，莫随肥马尘。不知竟何得，空负百年身。青云半知己，遐遁非寡合。持身自有道，许与不可杂。君看谁卜邻，慎独有悬榻。非无功名心，乐此樵与渔。炎凉各以时，知力谁能渝。萧然一亭上，心境还清虚。只今终南山，亦自有少室。捷径以索价，兹心素所疾。一匏无馀事，优游保清吉。匏瓜圣所喻，系著亦何有。时行与时止，岂复论奇偶。聊以名兹亭，拍塞贮春酒。筑亭瞰平野，四望情意舒。青山入座来，尊俎杂肴蔬。虽无九鼎侈，此乐亦有馀。以君迈往气，未必能久閒。唯其不自售，所以行之艰。作诗固可工，亦可厉痴顽。
匏瓜诗·其一
作者：魏初
朝代：元

出城十里馀，小小筑园圃。墙颓补青山，月冷杵秋黍。萧然无人来，风叶拥庭户。
匏瓜诗·其七
作者：魏初
朝代：元

只今终南山，亦自有少室。捷径以索价，兹心素所疾。一匏无馀事，优游保清吉。
匏瓜诗·其三
作者：魏初
朝代：元

此书不可废，此酒不可无。醒时自漉酒，醉后还枕书。人生天地间，穷达竟何如。
匏瓜诗·其九
作者：魏初
朝代：元

筑亭瞰平野，四望情意舒。青山入座来，尊俎杂肴蔬。虽无九鼎侈，此乐亦有馀。
匏瓜诗·其二
作者：魏初
朝代：元

志意若不足，文书官有程。何如田亩间，脱落尘土星。时时有佳客，烂醉秋风庭。
匏瓜诗·其五
作者：魏初
朝代：元

青云半知己，遐遁非寡合。持身自有道，许与不可杂。君看谁卜邻，慎独有悬榻。
匏瓜诗·其八
作者：魏初
朝代：元

匏瓜圣所喻，系著亦何有。时行与时止，岂复论奇偶。聊以名兹亭，拍塞贮春酒。
匏瓜诗·其六
作者：魏初
朝代：元

非无功名心，乐此樵与渔。炎凉各以时，知力谁能渝。萧然一亭上，心境还清虚。
匏瓜诗·其十
作者：魏初
朝代：元

以君迈往气，未必能久閒。唯其不自售，所以行之艰。作诗固可工，亦可厉痴顽。
匏瓜诗·其四
作者：魏初
朝代：元

人皆有乐地，百伪夺其真。朝趋富儿屋，莫随肥马尘。不知竟何得，空负百年身。
十月见蟢子戏成
作者：魏初
朝代：元

蛰后垂纤见亦奇，只应佳信示前知。床头镜子拈来看，未分清霜入鬓丝。
南乡子·赠友人
作者：魏初
朝代：元

一别五云城。惭愧朝阳有凤鸣。奔走几年成潦倒，堪惊。底事能传万古名。犹记少年行。可惯清樽独自倾。昨日东冈欢笑处，谁醒。吸尽人间竹叶青。
卜彦才所藏赤壁图
作者：魏初
朝代：元

江山人物记当时，再得坡仙境益奇。今日披图见高兴，簿书惭愧鬓如丝。
吾乡之崖有以青得名者余尝取以自号至元十四年偕御史国瑞外郎周卿有东州之行道出阆州阆之南二十馀里佛阁突兀因周览形胜得河南人王子京青崖石刻不知阆之崖与吾乡之崖一而二者耶抑海内一家山川脉络同一元气二而一者耶或其偶与之合耶乃书此以识
作者：魏初
朝代：元

遥遥阁道倚空青，湛湛澄江练影横。千佛参差半天上，四山环合一川平。云间烟火无閒地，画里升平有此行。乡国三年六千里，偶于仙苑见崖名。
嘉庆图
作者：魏初
朝代：元

小小瑶华楚楚兰，茶芽瓶子荔枝盘。太平三百年前事，犹及江南画里看。
太常引·党氏园亭红梅次徐子方韵
作者：魏初
朝代：元

亭亭清瘦阿谁邻。合占了、百花春。蜂蝶漫成群。只山烟、淡月最亲。旧家窗户，精神好在，红簇麝香新。有酒到吾唇。便拚作、花边醉人。
奉次明叔赵君见寄诗韵
作者：魏初
朝代：元

尝拟骚人作问天，贤愚谁后复谁前。尘冠一拂岂徒尔，霜简千年要凛然。自许已知吾计拙，并驱那敢子争先。南风雁足诗来好，归思遥生秋草边。
奉答廉公劝农
作者：魏初
朝代：元

小烘茶瓶带腊，新封酒瓮迎和。醉里西山南浦，眼前仰岭高埚。满眼江山图画，五年风浪穷船。诵读愁无眼力，裁培正在心田。
奉答廉公劝农·其一
作者：魏初
朝代：元

小烘茶瓶带腊，新封酒瓮迎和。醉里西山南浦，眼前仰岭高埚。
奉答廉公劝农·其三
作者：魏初
朝代：元

章江晴绿逐春生，铁树祠前有此行。人笑青崖痴老子，爱君古意未忘情。
奉答廉公劝农·其二
作者：魏初
朝代：元

满眼江山图画，五年风浪穷船。诵读愁无眼力，裁培正在心田。
奉答杨左丞诗
作者：魏初
朝代：元

风雅日已远，嘲评月露多。况当纨绮贵，此意竟如何。左辖膺朝寄，疮痍仰抚摩。一斑时尔见，清峻涌江波。好在都俞际，赓吟舜殿歌。
奉赠虚极刘仙翁
作者：魏初
朝代：元

闻说秦州地上仙，心无一物思飘然。云山想像俱成画，杖屦追随惜未缘。引鹤看花秋径里，枕书听雨夜窗前。回头尘土三千丈，何处人间有洞天。
子午渡早发
作者：魏初
朝代：元

五叶葵花盌口平，虎蹄新过树无声。三年按部成何事，才见山王远避行。
子午渡早发
作者：魏初
朝代：元
体裁：七言绝句

五叶葵花碗口平，虎蹄新过树无声。三年按部成何事，才见山王远避行。
子阳李兄与余家交三世矣故于初颇相爱念子阳才疏意广不屑细务且知时命未偶因放浪于诗酒泉石之间尝自赵抵淇由洛阳登华山至长安而还得诗文二十馀篇皆名公投赠之什也至元十一年初以事来镇阳得遂披读敬书五十六字以发挥吾子阳襟期之梗槩云
作者：魏初
朝代：元

不是孤高不爱官，只缘行路古来难。一杯径醉从人笑，万事无吾着眼看。安得暂离尘梦里，放教高卧冷云端。此心此话谁能会，邂逅青灯几夜阑。
安庆郡庠后亭宴董佥事
作者：魏初
朝代：元

鲸鲵起淮服，郡邑尽烧残。兹城独完好，使者一开颜。省风降文囿，弭节遵曲干。双池夹行径，累榭在云间。天远群峰出，地迥沧江还。霞生射蛟室，雁没逢龙山。开樽华堂上，命酌頫危阑。主人送瑶爵，但云嘉会难。岂为杯酒驩，乐此罢民安。魄渊无恒彩，清川有急澜。明晨起骖服，相望阻重关。
宋上皇诗意图
作者：魏初
朝代：元

月落风烟变古今，画图今见入清吟。可怜意象经营日，不到苍生未了心。
宋氏家藏花光墨梅
作者：魏初
朝代：元

人说花光物外仙，文章豪客欲移船。春风留在三花树，要与东溪结后缘。
定风波
作者：魏初
朝代：元

长日身边一事无。放痴儿子走相扶。不道牵衣缘底事。笑指。杖藜门外看平湖。好借西邻霜羽鹤。更著。青松和月两三株。一片春风千古意。请倩取。龙眠作个寿星图。
定风波·长日心边一事无
作者：魏初
朝代：元

长日心边一事无。放痴儿女走相扶。不道荦衣缘底事。笑指。杖藜门外看平湖。好借西邻霜羽鹤。更著。青松和月两三株。一片春风千古意。倩取。龙眠作个寿星图。
宣德
作者：魏初
朝代：元

曾侍蒲轮四月行，入冬风雪哭铭旌。到今三十馀年事，依旧山围水绕城。
宿神溪
作者：魏初
朝代：元

千丈危巅鸟道斜，万山深处有人家。年来常有催租吏，却恨溪流片片花。
寄商左山
作者：魏初
朝代：元

丽泽门西十里亭，记从别后几清明。梯航遐国归筹画，柱石中朝望老成。满眼青山连夜梦，一尊明月两乡情。花时更向东皋醉，肠断云间百二城。
寄扬州金使君
作者：魏初
朝代：元

两年不到摘星楼，雁隔江声送客愁。昨夜金山船上月，澹随帆影过中秋。
寄答雷按察
作者：魏初
朝代：元

中州元气文章伯，四海今知有使君。一片济时心未了，风棱亦足张吾军。行役匆匆力未任，欲因衰懒事幽寻。诗来重谢多提奖，跛鳖何堪有此心。
寄答雷按察·其一
作者：魏初
朝代：元

中州元气文章伯，四海今知有使君。一片济时心未了，风棱亦足张吾军。
寄答雷按察·其二
作者：魏初
朝代：元

行役匆匆力未任，欲因衰懒事幽寻。诗来重谢多提奖，跛鳖何堪有此心。
寄耿伯玉台掾
作者：魏初
朝代：元

爱君情味唱君词，一别秦亭有所思。碧玉骰盘荔枝酒，夹城花暗独来时。
寄远别
作者：魏初
朝代：元

千里长河五年戍，万山风雪断来音。屋头昨夜霜如席，愁折金闺一寸心。
寒食不出
作者：魏初
朝代：元

想得西湖放满船，御街杨柳已生烟。轻风细雨无人到，独立海棠花树边。
寿御史中丞
作者：魏初
朝代：元

丞相勋名纪太常，君侯忠鲠复腾光。青宫意注文贞笏，白简风生肃政堂。守道自当成豹变，击强初不待鹰扬。黑头事业磨崖颂，要共生平日月长。
峡山寺
作者：魏初
朝代：元

擘破深青太华云，中浮浓绿是通津。画图尽有江山在，绀碧瑶环恐未真。
峡山寺别云宪使文宣慰诗人李梅南
作者：魏初
朝代：元

来时船疾不曾登，去日星飞又促行。径为诸公暂留别，四更烧烛看题名。
巡按京兆口占二首
作者：魏初
朝代：元

忆昨春风石马园，偶因离别却成欢。杯行交错殊无意，酒到轰腾不属官。此别分司拚数日，浑教聚首是三年。臣门如市心如水，有底藩篱不醉眠。
巡按京兆口占二首·其一
作者：魏初
朝代：元

忆昨春风石马园，偶因离别却成欢。杯行交错殊无意，酒到轰腾不属官。
巡按京兆口占二首·其二
作者：魏初
朝代：元

此别分司拚数日，浑教聚首是三年。臣门如市心如水，有底藩篱不醉眠。
府谷
作者：魏初
朝代：元

行行春雨复秋烟，西去长安又几千。落日空庭望南北，黄河城下水连天。
廉泉
作者：魏初
朝代：元

廉泉乔木出氛埃，闻道平章手自栽。一巷绿衣人不见，依依如待相公来。
弘州
作者：魏初
朝代：元

百年雄杰玉屏老，疑有英灵在此间。几日邻乡买田了，闲时骑马看南山。
张提刑向尹大兴天子以二海青宠锡之未几拜兹命则知睿眷之有在也于其行作诗以勉之
作者：魏初
朝代：元

龙旗簇仗暖生烟，鸷鸟搏空控老拳。万里风头飞雪急，千官影里得春偏。也知颦笑非徒尔，始信澄清不偶然。为报山鸡莫回首，雄心长在碧云边。
得男必复书
作者：魏初
朝代：元

来时暑雨拍车头，到日冬烟压草楼。酒为瘴来须强饮，书因家远屡轻投。计回蜀道一千里，遍走秦川八九州。咫尺还司敢停脚，西南又入剑门秋。
徽州学正胡泳子游自京都来过予于维扬以士常中郎长诗见示又省掾王约彦博谓子游文笔有中州气象用是不敢以常书生遇之十月复会于杭且以乐府辱贶将拿舟归江东因作二十八字以赠
作者：魏初
朝代：元

冠无獬豸带无鱼，鹤步芹宫足自如。一片青山满船月，不妨读尽晦翁书。
念奴娇·为王约斋绍明寿
作者：魏初
朝代：元

离骚痛饮，问世上功名，毕竟何物。眼底谁能知许事，只有双凫仙客。一局残棋，两窗疏翠，谈笑挥冰雪。红尘千丈，定知不到雄杰。昨日黄菊篱边，渊明招我，逸兴悠然发。今日秋香犹好在，请对玉芝仙骨。富贵谩人，云翻雨覆，枉换青青发。不如高卧，浩歌且醉明月。
念奴娇·为王约齐绍明寿
作者：魏初
朝代：元

离骚痛饮，问毕竟、世上功名何物。眼底谁能知许事，只有双凫仙客。一局残棋，两窗疏翠，谈笑挥冰雪。红尘千丈，定知不到雄杰。昨日黄菊篱边，渊明招我，逸兴悠然发。今日秋香犹好在，请对玉芝仙骨。富贵谩人，云翻雨覆，枉换青青发。不如高卧，浩歌且醉明月。
怀古
作者：魏初
朝代：元

人道梁山是帝墟，石楼苔雨上金铺。千年留得降王在，辛苦昭陵六马图。
悼亡姬
作者：魏初
朝代：元

草堂一觉巫山梦，行雨行云今不知。半夜青灯两行泪，催妆犹记去年时。
愚轩
作者：魏初
朝代：元

床头白酒屋头山，数册閒书竹两竿。张目不知人说似，门前骑马是高官。
感皇恩·次商参政韵
作者：魏初
朝代：元

睡起独登临，不禁残酒。楼上阑干压晴柳。好山凝望，良足慰余心友。风烟春近也，平安否。画戟朱门，谁堪炙手。茶社诗盟要长久。年来和梦，无复东奔西走。麒麟新画像，从渠有。
感皇恩·次商参政韵
作者：魏初
朝代：元

睡起独登临，不禁残酒。楼上阑干厌晴柳。好山凝望，良是慰予心友。风烟春近也，平安否。画戟朱门，谁堪炙手。茶社诗盟要长久。年来和梦，无复东奔西走。麒麟新画像，从渠有。
成美堂
作者：魏初
朝代：元

偃蹇昂藏颇自奇，与人成美不求知。黄金铸就官街屋，不及传家一轴诗。
拜诏
作者：魏初
朝代：元

五更朝马簇金沟，共待鸡人报晓筹。万国衣冠有今日，九天宫阙照神州。紫泥书带炉香拆，赤羽旗随日影流。一片嵩呼春色里，戴盆何幸望宸旒。
拜诏次尚书刘公韵
作者：魏初
朝代：元

龙旆霓旌夹两阶，九重阊阖一时开。千官花底瞻天拜，双凤云间捧诏来。生意根荄如启蛰，欢声朝野似闻雷。小臣虮虱浑无补，愿酌春江酹寿杯。
挽司农侯伯禄
作者：魏初
朝代：元

人誇铁面自河东，晚岁潜心理性中。一日归来便长往，几人终始得如公。
挽吕丈子谦
作者：魏初
朝代：元
体裁：五言律诗

忆昔京都日，青山拜上庠。只今江海外，白发见诸郎。行业谁先后，功名竟渺茫。无从酹秋草，三复白云章。
挽吕丈子谦
作者：魏初
朝代：元

忆昔京都日，青山拜上庠。只今江海外，白发见诸郎。行业谁先后，功名竟茫。无从酹秋草，三复白云章。
挽夹谷士常
作者：魏初
朝代：元

公事关心每尽勤，文章细意见为人。野斋不负为知己，马鬣封头笔有神。
挽姨兄尚书刘公五首
作者：魏初
朝代：元

外家宅相悲零落，母氏风流记阿姨。独有吾兄今又去，百年亲话更谁知。高梁河上十年别，白塔亭前再见时。万里风沙颜色黑，敝裘如结鬓如丝。铁石心肠报主知，一生一死隔毫釐。旌旗日影丹墀上，三拜尚书亦自奇。牧之萍梗寄吴东，南北音容只梦中。莫恨终天曾不见，天高留付若堂封。中郎堂上尚书宅，才得从容又别离。今日归来亦衰病，两围秋草不胜悲。
挽姨兄尚书刘公五首·其一
作者：魏初
朝代：元

外家宅相悲零落，母氏风流记阿姨。独有吾兄今又去，百年亲话更谁知。
挽姨兄尚书刘公五首·其三
作者：魏初
朝代：元

铁石心肠报主知，一生一死隔毫釐。旌旗日影丹墀上，三拜尚书亦自奇。
挽姨兄尚书刘公五首·其二
作者：魏初
朝代：元

高梁河上十年别，白塔亭前再见时。万里风沙颜色黑，敝裘如结鬓如丝。
挽姨兄尚书刘公五首·其五
作者：魏初
朝代：元

中郎堂上尚书宅，才得从容又别离。今日归来亦衰病，两围秋草不胜悲。
挽姨兄尚书刘公五首·其四
作者：魏初
朝代：元

牧之萍梗寄吴东，南北音容只梦中。莫恨终天曾不见，天高留付若堂封。
挽孟待制驾之
作者：魏初
朝代：元

有志明时竟不伸，士林公议惜斯人。秋风断雁从谁托，老木清霜见本真。草草杯盘千里别，悠悠天地一丘尘。题诗忘却伤心处，为是传家有凤麟。
挽宋汉臣鉴山
作者：魏初
朝代：元

长安醉倒十年馀，老木清霜一梦如。前辈风流几人在，鉴山诗卷有图书。
挽宋海印居士二首
作者：魏初
朝代：元

诗酒交亲半老臣，田园成趣自由身。回头行路风波里，得似先生有几人。杨柳阴阴拂绿苔，杏花寂寂向谁开。黄梁梦觉知何处，白玉楼成不更来。
挽宋海印居士二首·其一
作者：魏初
朝代：元

诗酒交亲半老臣，田园成趣自由身。回头行路风波里，得似先生有几人。
挽宋海印居士二首·其二
作者：魏初
朝代：元

杨柳阴阴拂绿苔，杏花寂寂向谁开。黄梁梦觉知何处，白玉楼成不更来。
挽李仲常运使
作者：魏初
朝代：元

剑门秋色记分司，煮茗西湖晚诵诗。青眼如君几人在，不因鞭策独伤时。
挽殷佥事献臣
作者：魏初
朝代：元

曾扈龙旗北斗傍，远持使节到扶桑。性情邃密希前宋，诗笔淋漓近晚唐。方倚细陈清泪疏，不期便入白云乡。伤心千里燕南道，落日鸦啼垄树苍。
挽赵教授
作者：魏初
朝代：元

马鬣封前乏妙辞，牛腰卷里又题诗。伤心故老凋零尽，谁说宫门唱第时。
挽辅正臣
作者：魏初
朝代：元

读彻闽人痛哭诗，风流遗爱见新词。伤心御史青骢马，今日行行避有谁。
挽陈参卿季渊
作者：魏初
朝代：元

文源浩汗接元麻，诗律新奇自一家。人物百年谁鹗表，秋风孤剑几龙沙。膝横坡老敲门杖，头戴渊明漉酒纱。恨煞归来才几日，白杨原上闹啼鸦。
放龟
作者：魏初
朝代：元

绕足青毛背缕金，未应无意出江深。从今去去清渊底，珍重千年共此心。
新寨二首
作者：魏初
朝代：元

万事乘除不可期，此行休怪到家迟。千山万水秋光里，尽是君家得意时。送别交亲有所思，却愁骑马到家时。从渠看得青山饱，人事如今不要诗。
新寨二首·其一
作者：魏初
朝代：元

万事乘除不可期，此行休怪到家迟。千山万水秋光里，尽是君家得意时。
新寨二首·其二
作者：魏初
朝代：元

送别交亲有所思，却愁骑马到家时。从渠看得青山饱，人事如今不要诗。
望汉王城
作者：魏初
朝代：元

阴阴楼阁复层层，脚底风烟绿树平。行到上方人不见，倚阑独有汉王城。
朝中措·为寒仲山佥司寿
作者：魏初
朝代：元

五年宪府记相看。秋水净门兰。一曲骊歌别后，眼前万里河关。爱君佳处，文书堆积，意思安闲。看取清秋射虎，短衣匹马南山。
朝中措·为寒仲山佥司寿
作者：魏初
朝代：元

五年宪府记相看。秋水净门阑。一曲骊歌别后，眼前万里河关。爱君佳处，文书堆积，意思安闲。看取清秋射虎，短衣疋马南山。
木兰花慢·为冯副使寿
作者：魏初
朝代：元

记春风门巷，骑竹马、舞青衫。笑我拙何堪，君才十倍，头角巉巉。读书故都乔木，更含香兰省并归骖。醉听滦河夜雨，清吟太液秋蝉。别来何物是新添。霜入鬓毛尖。正渭北江东，莫云春树，得共新衔。人生别离居半，但公馀、有酒且醺酣。几日邻村桑柘，梦中烟雨江南。
木兰花慢·为冯副使寿
作者：魏初
朝代：元

记春风门巷，骑竹马、舞青衫。笑我拙何堪，君才十倍，头角＊＊。读书故都乔木，更含香兰省并归骖。醉听滦河夜雨，清吟太液秋蝉。别来何物是新添。霜入鬓毛尖。正渭北江东，暮云春树，得共新＊。人生别离居半，但公余、有酒且醺酣。几日邻村桑柘，梦中烟雨江南。
木兰花慢·为姜提刑寿
作者：魏初
朝代：元

记当年分陕，拥飞盖、入长安。把渭北终南，秦宫汉阙，都入凭兰。追随大浑几日，又嘉陵山色上征鞍。杨柳离亭痛饮，梅花乐府新翻。一封丹诏五云间。全晋动河山。看匹马横秋，弦轰霹雳，虎卧斑斓。生平此心耿耿，道君恩未报敢投闲。袖里升平长策，春风咫尺天颜。
木兰花慢·为姜提刑寿
作者：魏初
朝代：元

记当年分陕，拥飞盖、入长安。把渭北终南，秦宫汉阙，都入凭栏。追随大浑几日，又嘉陵山色上征鞍。杨柳离亭痛饮，梅花乐府新翻。一封丹诏五云间。全晋动河山。看匹马横秋，弦轰霹雳，虎卧斓斑。生平此心耿耿，道君恩未报敢投閒。袖里升平长策，春风咫尺天颜。
木兰花慢·为安总管寿
作者：魏初
朝代：元

记凤凰城下，走飞骑、扈龙舟。正春水生波，头鹅落雪，风偃貂裘。西南宪司高选，自并汾以去数君侯。处处随车有雨，行行白简生秋。今年冠盖驻梁州。民物沸歌讴。看绿水平田，人家烟火，桑柘鸣鸠。辉辉虎头黄节，道看看、飞下日边头。尽把中原山色，与君同醉南楼。
木兰花慢·为安总管寿
作者：魏初
朝代：元

记凤凰城下，走飞骑、扈龙舟。正春水生波，头＊落雪，风偃貂裘。西南＊司高选，自并汾以去数君侯。处处随车有雨，行行白简生秋。今年冠盖驻梁州。民物沸歌讴。看绿水平田，人家烟火，桑柘鸣＊。辉辉虎头黄节，道看看、飞下日边头。尽把中原山色，与君同醉南楼。
木兰花慢·为完颜振之寿
作者：魏初
朝代：元

笑功名谩我，都几许、竞匆匆。记玉佩红鞓，长安陌上，人指青骢。归来买田故园，尽人间社燕与秋鸿。唤奴拿鱼溪上，看儿种豆村东。算来何物是穷通。只有读书功。爱杖屦风流，崖西古石，舍北长松。宦尘千丈如海，更何心鞍马避奴童。万古醉中天地，井蛙湖海元龙。
木兰花慢·为完颜振之寿
作者：魏初
朝代：元

笑功名谩我，都几许、竟匆匆。记玉佩红＊，长安陌上，人指青＊。归来买田故园，尽人间社燕与秋鸿。唤奴＊鱼溪上，看儿种豆村东。算来何物是穷通。只有读书功。爱杖履风流，崖西古石，舍北长松。宦尘千丈如海，更何心、鞍马避奴童。万古醉中天地，井蛙湖海元龙。
木兰花慢·宋汉臣墨梅并叙
作者：魏初
朝代：元

爱笔端造化，春不尽、思无边。看诗意精神，不求颜色，物外神仙。回头水南水北，觉冰姿玉骨却悽然。一片肝肠铁石，三年雪月情缘。洛阳尊俎记留连。慷慨正华年。恨鞍马匆匆，长亭老树，芳草离筵。西风雁来何许，忽传将、幽恨到重泉。昨日东溪再过，不堪尘满冰弦。
木兰花慢·次韵奉答刘雪溪兄
作者：魏初
朝代：元

记汉皋亭上，从别后、几秋风。爱诗酒追随，衣冠雅重，车骑雍容。回头白云汾水，又传将、淮海避青骢。官府年来有禁，音书未易相通。肝肠如铁气如虹。佳句入清雄。问渭北江东，莫云春树，此意谁同。虚名百年惭愧，赖吾乡、风味近河东。几日凤凰山下，鸡豚社酒迎逢。
木兰花慢·赠阆州扬宣抚
作者：魏初
朝代：元

问高城铁瓮，缘底事、净妖氛。道霜落长安，元戎阃令，万骑云屯。人人知自有用，望金汤、直上撼乾坤。海陆鲸鳌掀舞，秋风怒捲孤豚。将军却恐炽炎熏。玉石到俱焚。便立马、城头扶伤吊病，不侈奇勋。区区虿锋螳臂，算从今、都合□平吞。一片旌旗闲暇，梦魂常绕夔门。
木兰花慢·送张梦符治书赴召
作者：魏初
朝代：元

正江南二月，春色里、送君行。对芳草晴烟，海棠细雨，不尽离情。思量汉皋城上，共当时、飞尽人青冥。醉后嘉陵山色，马头杨柳秦亭。十年一别鬓星星。慷慨只平生。爱激浊扬清，排纷解难，肝胆峥嵘。此心一忠自信，更太平、丞相旧知名。寄谢草堂猿鹤，移山未要山灵。
木兰花慢·送张梦符治书赴召
作者：魏初
朝代：元

正江南二月，春色里、送君行。对芳草晴烟，海棠细雨，不尽离情。思量汉皋城上，共当时、飞盖入青冥。醉后嘉陵山色，马头杨柳秦亭。十年一别鬓星星。慷慨只平生。爱激浊扬清，排纷解难，肝胆峥嵘。此心一忠自信，更太平、丞相旧知名。寄谢草堂猿鹤，移文未要山灵。
杂言送刘乐二公
作者：魏初
朝代：元

君看冀北马，逸足一展无九州。黄金络头亦不恶，要与八骏追真游。君看万里鹄，六翮搏清秋。安能只作梁上燕，衔泥附热空啁啾。吾家刘兄谁与俦，济物不减商川舟。吾家乐弟师前修，慷慨已识元龙楼。酒酣气张吐奇焰，霹雳堕地腾蛟虬。世间俗事不着眼，况复笔墨镌顽鲰。南风吹云动高兴，拿舟吸翠滦江头。江头去天才三尺，倾肝露胆皆公侯。乃知君家富贵本易取，落落不必工雕锼。我穷闭门秋水隈，买田无力耕无牛。墙根草色上阶绿，雨中破屋枝撑幽。不独人嗟我亦嗟，直以不愧消百忧。因君作别一大笑，始信寓说未易齐鹏鸠。
杜止轩词翰
作者：魏初
朝代：元

方朔才名语意新，牧之风调笔如神。庞眉苦节秋风客，未必如公出处真。
杨庸斋移竹二首
作者：魏初
朝代：元

子云筑新居，潇洒过日月。一官笑郑虔，忍为尘埃没。归来谢俗声，山影动檐樾。看此渭川秋，万古幽兴发。青青河畔柳，旋插旋成阴。夭夭溪上桃，蓓蕾开红金。谁能爱吾竹，过眼从萧森。凉风岁云莫，乃见高人心。
杨庸斋移竹二首·其一
作者：魏初
朝代：元

子云筑新居，潇洒过日月。一官笑郑虔，忍为尘埃没。归来谢俗声，山影动檐樾。看此渭川秋，万古幽兴发。
杨庸斋移竹二首·其二
作者：魏初
朝代：元

青青河畔柳，旋插旋成阴。夭夭溪上桃，蓓蕾开红金。谁能爱吾竹，过眼从萧森。凉风岁云莫，乃见高人心。
杭州大雪
作者：魏初
朝代：元

寸肠不用多蟠结，千计百思徒屑屑。春风昨夜到梅花，况是西湖好晴雪。平时走马入燕云，不忆扁舟落江浙。人生南北亦偶然，造物何尝管调燮。竹捎松滴玉零星，一样林逋诗苦冽。神仙官府小洞天，琴鹤正为我辈设。酒酣击楫回中流，江山逸兴悠然发。自怜青鬓已如丝，只有丹心犹似铁。
松涧张君
作者：魏初
朝代：元

老涧阴深百丈崖，崖巅松影矗云开。几时得向松间醉，细听秋声带雨来。
柳潭垂钓
作者：魏初
朝代：元

阴阴杨柳一丝风，脚底行云在镜中。不为君王肯同载，便将烟树换齐东。
梅坡张君
作者：魏初
朝代：元

曲水亭边酒一卮，风流文雅记当时。而今西去船头月，除有梅坡五字诗。
梅岭前人有诗上得梅山不见梅又云着俸买栽三十本清香留与雪中开因次其韵
作者：魏初
朝代：元

南海城边奉使回，庾关曾记岭头梅。自怜心似千山雪，不见清香次第开。
梦弟妹有感
作者：魏初
朝代：元

弟妹飘零久，羹墙念虑间。相逢应有日，比老合投閒。梦逐鸡声断，心随马影还。清明寒食近，烟雨万重山。
次前韵赠雷苦斋侍御
作者：魏初
朝代：元

倚遍江湖寺寺楼，却乘骢马到西州。心如老柏千年雪，节似苍崖万仞秋。公议自当归宿望，时评且莫叹迟留。萱堂强健儿知学，底是君侯可用愁。
次男必复韵
作者：魏初
朝代：元

心头何事最相关，一片飞云万叠山。去驿隔年才得信，分司六月不知还。身归造物乘除里，意在经营惨澹间。为报金兰何侍御，别来今已鬓毛斑。
次重云俊公韵
作者：魏初
朝代：元

山中月影共婆娑，发兴题诗墨自磨。空负有言如郑直，未能遽止似商讹。本来抟击风棱少，此去归休意思多。且喜居延凡两月，与君时一到无何。
次韵答左丞杨中斋
作者：魏初
朝代：元

每惊尘虑顿成空，曾接君侯玉麈风。青眼相看文字里，丹心都在简书中。一时人物谁轻重，千古讥评几异同。明日洪都宪司去，不能无意失诸公。
毕舜举兰亭图
作者：魏初
朝代：元

历井扪参蜀道难，扁舟江海又狂澜。昔贤觞咏今无复，画里风流亦好看。
水调歌头·喜雪
作者：魏初
朝代：元

南国昼多雾，大是写真诗。今年何许风色，吹作雪花飞。人道使车刚节，我道使车和气，此语未应非。簿案尽丛杂，梅竹复参差。钓鱼君，今老矣，复何之。人传日边消息，四海入皇威。况是髯张癯霍，偶有相逢今日，时更吐奇辞。朱子有佳酒，连为倒琼卮。
水调歌头·送张梦符
作者：魏初
朝代：元

一代橘轩老，胸次浩无穷。当年比度元李，气象郁相同。况是文章翰墨，溅溅龙＊虎跃，又得复斋公。俯仰想前辈，风采照区中。羡君侯，三尺剑，六钧弓。风雨堕地奔走，龌龊笑田翁。今日衣冠华选，前日龙门桃李，歌咏入清雄。看取此回去，奏论大明宫。
水调歌头·送张梦符
作者：魏初
朝代：元

一代橘轩老，胸次浩无穷。当年比度元李，气象郁相同。况是文章翰墨，濈濈龙拿虎跃，又得复斋公。俯仰想前辈，风采照区中。羡君侯，三尺剑，六钧弓。风雨堕地奔走，龌龊笑田翁。今日衣冠华选，前日龙门桃李，歌咏入清雄。看取次回去，奏论大明宫。
水龙吟·为祖母太夫人九十之庆
作者：魏初
朝代：元

玉峰千古高寒，浮花细叶难相称。风流不减，谢家林下，蔼然辉映。最关心处，岁时伏腊，蘋蘩荐敬。笑人间儿女，那知许事，空脂粉、香成阵。惭愧儿郎草草。满金杯、绿浮春瑩。此心但愿，旁沾亲旧，年年康胜。一曲龙吟，又传佳语，尊前试听。道期颐未老，十年今日，再安排庆。
水龙吟·为祖母太夫人九十之庆
作者：魏初
朝代：元
体裁：词

玉峰千古高寒，浮花细叶难相称。风流不减，谢家林下，蔼然辉映。最关心处，岁时伏腊，蘋蘩荐敬。笑人间儿女，那知许事，空脂粉、香成阵。惭愧儿郎草草。满金杯、绿浮春莹。此心但愿，旁沾亲旧，年年康胜。一曲龙吟，又传佳语，尊前试听。道期颐未老，十年今日，再安排庆。
水龙吟·予诞日，不得与儿子必复相会聚者凡
作者：魏初
朝代：元

上寿，有勇退神仙今不远之句，因以此曲示之平生翰墨箕裘，误蒙＊豸分司早。登车揽辔，风烟万壑，连云鸟道。五载归来，中台无事，江南芳草。记钱塘门外，西湖湖上，登临处，知多少。梦里五云楼阁，正瞻依、玉墀春好。南海阴风、越台暑瘴，不禁怀抱。白粥青齑，平心养气，万缘俱扫。便从今、收拾黄牛十角，只闲中老。
水龙吟·余诞日不得与儿子必复相会聚者凡六寒暑矣今年是曰必复以诗上寿有勇退神仙今不远之句因以此曲示之
作者：魏初
朝代：元

平生翰墨箕裘，误蒙獬豸分司早。登车揽辔，风烟万壑，连云鸟道。五载归来，中台无事，江南芳草。记钱塘门外，西湖湖上，登临处、知多少。梦里五云楼阁。正瞻依、玉墀春好。南海阴风，越台暑瘴，不禁怀抱。白粥青齑，平心养气，万缘俱扫。便从今收拾，黄牛十角，只閒中老。
汝郎川
作者：魏初
朝代：元

汝郎川阔草油油，秃尾河淤一漫流。行上沙冈人不见，黍田平碧澹生秋。
江城子·为祖母夫人八十之寿
作者：魏初
朝代：元

如儿花额粉香匀。点妆新。看来真。八十风流、都属太平人。长日篆烟琴一曲，瓶水暖，麝煤薰。酒烘仙颊晕微醺。洞庭春。要平分。儿女团圞、语笑重情亲。更看蓝襂红袖舞，歌娅姹，小诸孙。
江城子·为祖母夫人八十之寿
作者：魏初
朝代：元

如儿花额粉香匀。点妆新。看来真。八十风流，都属太平人。长日篆烟琴一曲，瓶水暖，麝梅薰。酒烘仙颊晕微醺。洞庭春。要平分。儿女团园，语笑重情亲。更看蓝＊红袖舞，歌娅姹，小诸孙。
沁园春·次张可与郎中韵可与郎中与晋卿德昌以乐府相唱酬不揆奉次
作者：魏初
朝代：元

三子追随，文笔峥嵘，相如上林。正遥山雨过，岚光涌翠，平湖风起，天气行金。老我何堪，颓然于上，得共停舟赏此音。高歌罢，似千山月冷，万壑龙吟。玻瓈莫厌杯深。尽尘土、机关苦用心。对湖山如此，安能不醉，交亲知己，何处重寻。慷慨中流，阑干拍遍，离合悲欢一古今。明朝去，向滕王阁上，暮两孤斟。
沁园春·留别次张周卿韵
作者：魏初
朝代：元

自揣平生，百无一能，此心拙诚。甚年来行役，交情契阔，东奔西走，水送山迎。遥望神州故人千里，何意今年共此行。潇萧雨，算几番茅屋，灯火残更。从教长路欹倾，？一醉，都消磊磈平。向白云直上，君吟我和，绿波江畔，我唱君赓。恰到相逢又还相别，惭愧人间功与名。长亭外，望野烟春草，不尽离情。
沁园春·留别次张周卿韵
作者：魏初
朝代：元
体裁：词

自揣平生，百无一能，此心拙诚。甚年来行役，交情契阔，东奔西走，水送山迎。遥望神州故人千里，何意今年共此行。潇萧雨，算几番茅屋，灯火残更。从教长路欹倾，�一醉，都消磊磈平。向白云直上，君吟我和，绿波江畔，我唱君赓。恰到相逢又还相别，惭愧人间功与名。长亭外，望野烟春草，不尽离情。
沁园春·留别次张周卿韵
作者：魏初
朝代：元

自揣平生，百无一能，此心拙诚。甚年来行役，交情契阔，东奔西走，水送山迎。遥望神州故人千里，何意今年共此行。潇萧雨，算几番茅屋，灯火残更。从教长路欹倾，𢬵一醉，都消磊磈平。向白云直上，君吟我和，绿波江畔，我唱君赓。恰到相逢又还相别，惭愧人间功与名。长亭外，望野烟春草，不尽离情。
沁园春·送霍国瑞
作者：魏初
朝代：元

鸡舌浓香，朝马晨钟，十载禁廷。恰行春绿野，从容冠盖，人家烟火，相望升平。一夕霜台，又颁新宠，白璧青钱到姓名。人争道，看春风袖里，霹雳抨轰。谁怜汉水孤征。得旗旆、相从有此行。爱风流凝远，长歌细饮，青灯夜语，款曲交情。恨杀文书，官程未了，又到殷勤渭城。百年里，算悲欢离合，几度长亭。
沁园春·送霍国瑞
作者：魏初
朝代：元

鸡舌浓香，朝马晨钟，十载禁廷。恰行春绿野，从容冠盖，人家烟火，相望升平。一夕霜台，又颁新宠，白璧青钱到姓名。人争道，看春风袖里，霹雳抨轰。谁怜汉水孤征。得旗旆、相从有此行。爱风流凝远，长歌细饮，青灯夜语，款曲交情。恨煞文书，官程未了，又到慇勤唱渭城。百年里，算悲欢离合，几度长亭。
油井
作者：魏初
朝代：元

细溜津津涌石尖，云腴隐隐复暹暹。银釭满贮燃灯坐，似向东川看井盐。
洋州公宇读文与可苏东坡诗刻
作者：魏初
朝代：元

筼筜太守雪堂诗，花满亭台酒满池。今日水空花老尽，一庭秋草罥虫丝。
浑源
作者：魏初
朝代：元

曾从仙子看南山，玉井波深雪色寒。今日重来三十载，儿郎骑马是清官。
浣溪纱
作者：魏初
朝代：元

心地宽平见寿徵。鬓鸦匀薄只青青。从今却是数松龄。除却弄孙无一事，閒时针线困时行。小儿新语唤文苓。
浣溪纱
作者：魏初
朝代：元

灯火看儿夜煮茶。琴丝香饼伴生涯。秋霜原不点宫鸦。十月好风吹雪霁，一天春意入梅花。寿星人指是仙家。
浣溪纱·为刘归愚寿
作者：魏初
朝代：元

前辈风流有几人。拚教诗酒百年身。小红灯影近新春。醉里看花城外寺，閒来课种水南村。人间百伪不如真。
清平乐·祖母夫人寿
作者：魏初
朝代：元

珠围翠绕。尘土知音少。一曲清琴松月晓。儿女肝肠容了。歌声不用琵琶。银杯细卷流霞。岁岁而今时候，小溪晴雪梅花。
清平乐·祖母夫人寿
作者：魏初
朝代：元

珠围翠绕，尘土知音少。一曲清琴松月晓。儿女肝肠容了。歌声不用琵琶，银杯细斟流霞。岁岁而今时候，小溪晴雪梅花。
港口舟行
作者：魏初
朝代：元

鸡犬山田计未成，白头又有海南行。只应汤饼逢今日，儿女相看话此情。
港口舟行是日室人生日寄此为寿
作者：魏初
朝代：元

岁岁逢君此日，相望长在他州。风雨吴头楚尾，五年才共行舟。今岁才春又别，洗妆应在书楼。细卜归来消息，荔枝红彻迎秋。
港口舟行是日室人生日寄此为寿·其一
作者：魏初
朝代：元

岁岁逢君此日，相望长在他州。风雨吴头楚尾，五年才共行舟。
港口舟行是日室人生日寄此为寿·其二
作者：魏初
朝代：元

今岁才春又别，洗妆应在书楼。细卜归来消息，荔枝红彻迎秋。
游玉泉
作者：魏初
朝代：元

少时尝读子虚赋，爱其胸中云梦，淮湘鄂越历历生风雨。我思古人何悠悠，遂欲大放心颜，挥斥八极鞭九州。谁其捉我坐屋底，壮心不死庸有几。玉泉一觌凡五年，风水咫尺如千里。孙刘爱厚有嘉招，温诗历落亦奇士。郜侯俊秀甫远来，骐骥不惭驽与齿。借驴肩酒穿村行，云烟草树来寻盟。初盘山腰探龙窟，空明鸿洞玻瓈青。买鱼酾酒放船入，鳌头掀舞蛟人泣。鼓楫敲舷凌浩荡，嵓崖倒影屏风湿。君能为我倾倒双白瓶，我欲为君？醉一吸复一吸。沉竿续蔓不可测，黑绿阴深五千尺。杳然心悸身生芒，泊岸为著灵运屐。攀缘古柏上层巅，细路蜿蜒绕䲔脊。万古风从鸟道来，夕阳天影凝空碧。解衣小憩足力生，西南更觅丹丘迹。人生天地逆旅间，贵无等伦惟有閒。功名既不麒麟阁，箕颖自合相追攀。折腰摧眉必不已，役役没没谁尔怜。我知此理有定论，所遇所穷或者天。东山歌酒乃大起，夜郎醉月终其年。古贤出处各有以，安吾见在清樽前。
游玉泉
作者：魏初
朝代：元
体裁：古风

少时尝读子虚赋，爱其胸中云梦，淮湘鄂越历历生风雨。我思古人何悠悠，遂欲大放心颜，挥斥八极鞭九州。谁其捉我坐屋底，壮心不死庸有几。玉泉一觌凡五年，风水咫尺如千里。孙刘爱厚有嘉招，温诗历落亦奇士。郜侯俊秀甫远来，骐骥不惭驽与齿。借驴肩酒穿村行，云烟草树来寻盟。初盘山腰探龙窟，空明鸿洞玻瓈青。买鱼酾酒放船入，鳌头掀舞蛟人泣。鼓楫敲舷凌浩荡，嵓崖倒影屏风湿。君能为我倾倒双白瓶，我欲为君�醉一吸复一吸。沉竿续蔓不可测，黑绿阴深五千尺。杳然心悸身生芒，泊岸为著灵运屐。攀缘古柏上层巅，细路蜿蜒绕䲔脊。万古风从鸟道来，夕阳天影凝空碧。解衣小憩足力生，西南更觅丹丘迹。人生天地逆旅间，贵无等伦惟有閒。功名既不麒麟阁，箕颖自合相追攀。折腰摧眉必不已，役役没没谁尔怜。我知此理有定论，所遇所穷或者天。东山歌酒乃大起，夜郎醉月终其年。古贤出处各有以，安吾见在清樽前。
溪亭午憩
作者：魏初
朝代：元

傍溪亭子荫龟鱼，花竹迷藏画不如。检点江头春事了，不妨高枕卧看书。
滕州王直卿父母八十之寿
作者：魏初
朝代：元

人生偕老古犹稀，八十相看一与齐。有子有孙家事了，千年双鹤上天梯。
满江红 其一 为张右丞寿二首
作者：魏初
朝代：元
体裁：词

梁甫孤吟，已认得、真龙头角。记当日、江山如画，一时英略。立马便谈天下事，凤池十倍扬州鹤。更诗书、万卷浴心胸，无丘壑。活国手，千金诺。自不负，麒麟阁。算点鞭馀事，不妨清酌。今日文昌虚八座，鬓毛莫遣星星却。要袖中、霖雨洗乾坤，浸寒廓。
满江红·为书史王慥甫寿
作者：魏初
朝代：元

年少才华，文字里、已曾相识。还又喜、柏台高选，我承飞檄。笔底辉辉多古意，幕中隐隐当勍敌。更今年、相从入川来，良多益。心与胆，当如石。须不负，文章力。要他年事业，轰腾霹雳。自觉空疏成底事，爱君文雅吾平昔。把清江、都与酿成春，如鲸吸。
满江红·为双溪丞相寿
作者：魏初
朝代：元

借问中朝，谁得似、相公勋旧。记前日、风云惨淡，雷霆奔走。万里野烟空绿树，旌旗莫卷熊罢吼。更挺身、飞出虎狼群，人能否。元自有，谈天口。初不负，经纶手。更诗书万卷，文章星斗。乐圣衔杯应暂耳，不妨桐院闲清书。愿寿杯、青与北山松，俱长久。
满江红·为双溪丞相寿
作者：魏初
朝代：元

借问中朝，谁得似、相公勋旧。记前日、风云惨淡，雷霆奔走。万里野烟空绿树，旌旗莫捲熊罴吼。便挺身、飞出虎狼群，人能否。元自有，谈天口。初不负，经纶手。更诗书万卷，文章星斗。乐圣衔杯应暂耳，不妨桐院闲清昼。愿寿杯、青与北山松，俱长久。
满江红·为张右丞寿二首
作者：魏初
朝代：元

梁甫孤吟，已认得、真龙头角。记当日、江山如画，一时英略。立马便谈天下事，凤池十倍扬州鹤。更诗书、万卷浴心胸，无丘壑。活国手，千金诺。自不负，麒麟阁。算点鞭馀事，不妨清酌。今日文昌虚八座，鬓毛莫遣星星却。要袖中、霖雨洗乾坤，浸寒廓。天造云雷，问谁是、中原豪杰。人尽道、青钱万选，使君高节。自有胸中兵十万，不须更事张仪舌。看千秋、金镜一编书，心如铁。天下利，君能说。天下病，君能切。要十分做满，黑头勋业。乐府新诗三百首，篇篇落纸挥冰雪。更醉来、鲸吸捲秋波，杯中月。
满江红·其二
作者：魏初
朝代：元
体裁：词

天造云雷，问谁是、中原豪杰。人尽道、青钱万选，使君高节。自有胸中兵十万，不须更事张仪舌。看千秋、金镜一编书，心如铁。天下利，君能说。天下病，君能切。要十分做满，黑头勋业。乐府新诗三百首，篇篇落纸挥冰雪。更醉来、鲸吸捲秋波，杯中月。
满江红·天造云雷
作者：魏初
朝代：元

天造云雷，问谁是、中原豪杰。人尽道、青钱万选，使君高节。自有胸中兵十万，不须更事张仪舌。看千秋、金镜一编书，心如铁。天下利，君能说。天下病，君能切。要十分做满，黑头勋业。乐府新诗三百首，篇篇落纸挥冰雪。更醉来、鲸吸卷秋波，杯中月。
满江红·寄何侍御
作者：魏初
朝代：元

少日肝肠，云梦地、气吞八九。今老去、才疏计拙，百居人后。倦处收回行路脚，懒来噤却吟诗口。算从前、四十九年非，如回首。风与月，须长久。谁放我，成三友。笑官仓红腐，可堪痴守。倒凤颠鸾吾已矣，淋漓醉墨蛟虬吼。尽都门、冠盖拥红尘，青青柳。
满江红·寄何侍御
作者：魏初
朝代：元

少日肝肠，云梦地、气吞八九。今老去，才疏计拙，百居人后。倦处收回行路脚，懒来噤却吟诗口。算从前、四十九年非，如回首。风与月，须长久。谁放我，成三友。笑官仓红腐，可堪痴守。倒凤颠鸾吾已矣，淋漓醉墨蛟虬吼。尽都门、冠盖拥红尘，青青柳。
满江红·寄何继先御史
作者：魏初
朝代：元

落日何山，人好在、凤凰城阙。还记否、长安城下，一杯离别。芳草连空春欲暮，落红千片飘香雪。忆使君、昨日出潼关，今三月。吾有意，从君说。君为我，能周折。想台中评议，正劳提挈。走马秦川尘土里，离愁一似年时节。问白头、老母倚门心，何时歇。
满江红·寄何继先御史
作者：魏初
朝代：元

落日何山，人好在、凤凰城阙。还记否、长安城下，一杯离别。芳草连空春欲暮，落红千片飘香雪。忆使君、昨日出潼关，今三月。吾有意，从君说。君为我，能周折。想台中评议，正劳提挈。走马秦川尘土里，离愁一似年时节。问白头老母倚门心，何时歇。
满江红·登汪师展江楼次张周卿韵
作者：魏初
朝代：元

落日江楼，山不尽、乱云横碧。还又见、人家烟火，倚天青壁。貔虎夜攒分远近，鱼龙入海无南北。道军门、昨夜有人来，传佳檄。歌慷慨，余平昔。今潦倒，嗟何及。幸此身膏沐，太平文德。方喜诗坛逢老手，却愁酒阵当强敌。便从今、都与捲降幡，知吾必。
满江红·登汪师展江楼次张周卿韵
作者：魏初
朝代：元

落日江楼，山不尽、乱云横碧。还又见、人家烟火，倚天青壁。貔虎夜攒分远近，鱼龙入海无南北。道军门、昨夜有人来，传佳檄。歌慷慨，吾平昔。今潦倒，嗟何及。幸此身膏沐，太平文德。方喜诗坛逢老手，却愁酒阵当强敌。便从今、都与卷降幡，知吾必。
点绛唇·为孙叔庸寿
作者：魏初
朝代：元

月底秋吟，爱君星斗银河句。拍江风雨。认得回舟处。十角黄牛，曾是生平语。相将去。绿云千树。作个菟裘处。
点绛唇·为孙叔庸寿
作者：魏初
朝代：元

月底秋吟，爱君星斗银河句。拍江风雨。认得回舟处。十角黄牛，曾是生平语。相将去。绿云千树。作个菟裘计。
点绛唇·次商台符韵送何侍御
作者：魏初
朝代：元

昨日邮亭，树头一带青山晚。绿波清浅。人与天涯远。今日相逢，绿蚁新醅满。歌声断。落红零乱。梦逐春来雁。
独石
作者：魏初
朝代：元

打头土屋椽如漆，容膝荆床雨似秋。分例一杯糜子酒，几时能近凤凰楼。
献龟
作者：魏初
朝代：元

自叹元非搏击才，海南归棹趁风回。一杯汤饼逢今日，独有河神献寿来。
王仲思所藏幸蜀图
作者：魏初
朝代：元

曩予按川蜀，此道凡九过。仰高如梯登，遇下若井堕。崎岖百险中，平步得几个。朝来拂横披，恍若有今我。因思开元初，四海乐恬妥。米帛三四钱，万里绝戍逻。华清歌舞时，已构此坎坷。不独君王家，人生械亦叵。将军岂无心，可以铭诸座。
王武子看马图
作者：魏初
朝代：元

深院移床簇侍儿，高盘云髻绿丝丝。情知枥下驽骀骨，不到渠家入看时。
甘泉
作者：魏初
朝代：元

羊牛几点土空黑，尽日人烟不数家。赖得甘泉城外道，洛波如练带川斜。
田家谣
作者：魏初
朝代：元

五月军回未有期，不禁烟瘴入枯脾。马头一骨还家日，只有弓刀似旧时。
畎亩谣为马丈师易寿
作者：魏初
朝代：元

君不见阿衡畎亩一饿叟，孰谓乃有尧之心。以身许亳即自任，从容一理无升沉。又不见陶家松石草堂月，万古笑傲声辉发。即今有人谁似之，介山处士心如雪。怡情抱蒿莱，教子付塾说。一家唐舜民，肯事张仪舌。先生于兹一何少，先生于兹又何拙。世间碌碌不足数，赖有天徒与吾语。茫茫四海少颜色，会当下笔生风雨。
留别宪府诸公
作者：魏初
朝代：元

五年骢马颜何厚，一日天恩愧不任。共道相从有知己，定交何必到分金。两行清泪三年别，一片白云千里心。珍重凤凰池上客，明朝走马蜀山深。
登朝天岭
作者：魏初
朝代：元

余来汉中凡三年，大山小山行欲遍。今年复有东川行，大抵势随岗阜转。石头荦确颠且危，不独心惊梦亦战。利州城北到朝天，又是川行山一变。悬崖皴涩留苔青，石罅阴森郁松茜。得诗数语疑有神，得酒百杯亦不倦。回环应接奇无穷，乃见平时所未见。落落参军正紫髯，行行御史真铁面。相看大醉复长歌，灭没春鸿天一线。
白塔遇表兄刘君
作者：魏初
朝代：元

蜀道山尖上似天，谦河雪片大如绵。兵尘澒洞七千里，音信消沉十一年。马上相逢有今日，镜中惊叹各华颠。几时收拾田园了，风雨灯窗共醉眠。
百井
作者：魏初
朝代：元

才出并州第一程，凭高百井见孤城。潇潇风色今如此，却忆梅花雪里行。
瞿塘图
作者：魏初
朝代：元

瞿塘事去已千古，芦荻花飞两岸秋。四海升平有今日，卧吹箫管到杭州。
石州慢·次高郎中道凝韵
作者：魏初
朝代：元

千古汗青，勋业几人，能是雄杰。麒麟画像当年，转首许多除折。前村月底，一壶春酒追随，梅花解软肝肠铁。万事尽悠悠，只固吾穷节。愁绝。倦游岁莫，栖迟风雨，一枝鸠拙。意广才疏，事与古先殊别。梦中乡国，闲时独上城楼，角声旗影供凄切。醉里倚阑干，满西山晴雪。
石州慢·留别雷御史
作者：魏初
朝代：元

才得相从，还有此行，难合交错。公余颇喜新凉，杖履频承谈益。白衣苍狗，不如付与无心，到头谁是真功业。天地尽知音，足清风明月。应惜。枯罢未脱，疮痍鞍马，不嫌驱役。笔底清霜，隐隐已沾鬓发。秋风万里，飘飘老鹘搏空，鹪鹩尺晏甘沉没。开岁待君来，满江南春色。
石州慢·留别雷御史
作者：魏初
朝代：元

才得相从，还有此行，难合交错。公馀颇喜新凉，杖屦频承谈益。白衣苍狗，不如付与无心，到头谁是真功业。天地尽知音，足清风明月。应惜。枯罢未脱，疮痍鞍马，不嫌驱役。笔底清霜，隐隐已沾鬓发。秋风万里，飘飖老鹘抟空，鹪鹩尺鴳甘沈没。开岁待君来，满江南春色。
秋江晚景
作者：魏初
朝代：元

老树苍崖渍雨秋，布帆风满夕阳舟。生平一半江湖梦，不到元龙百尺楼。
竹
作者：魏初
朝代：元

冷拂苔痕绿影香，细抽空碧出邻墙。风来瑟瑟惊秋寂，雨过梢梢弄晚凉。
竹山张君
作者：魏初
朝代：元

山上亭亭竹万竿，山前花木曲阑干。高情谁似山人好，教子读书不觅官。
胡仲滨益坚斋
作者：魏初
朝代：元

不为求名效独醒，不缘蹭蹬便忘形。留教吏部文章在，尽是君家座右铭。
萧御史公琰
作者：魏初
朝代：元

章章绵蕝叔孙通，矫矫麒麟御史骢。四海升平有今日，更须危论沃宸聪。
葵堤散步
作者：魏初
朝代：元

堤上葵花烂锦光，晚风吹袖独彷徨。不应畎亩栖迟处，忘却倾心向太阳。
褒城即席送何侍御
作者：魏初
朝代：元

话别京都后，音书随渺茫。相逢汉皋上，鞍马又匆忙。我泪狄仁杰，君评许子将。殷勤一杯酒，此去重相望。
观象诗
作者：魏初
朝代：元

皇帝马箠开云南，始得一象来中国。中国传闻未尝见，一日争睹轰霹雳。巨鼻引地六七尺，左卷右舒为口役。耳项垂垂倍数牛，皮毛苍苍艾豭黑。目竖青荧镜有光，背阔隐嶙山之脊。卷发蛮奴铁作钩，要将驱使惊九州。吾闻国家方宝贤，异物自至非所求。谁能更上旅獒篇，清风万古追西周。
解仲杰景陶轩
作者：魏初
朝代：元

梨花澹澹柳丝丝，午梦醒来半醉时。门外红尘三百丈，至人高卧看陶诗。
记昔
作者：魏初
朝代：元

宝殿光辉记昔游，川原风物入悲愁。儿时曾识东园老，弹指中间到白头。
许左丞哀挽
作者：魏初
朝代：元

学道躬行意味真，爱君辞气见忠纯。千秋万古先贤传，合作中朝第一人。
诸葛武侯
作者：魏初
朝代：元

汉运固已厄，臣心无偏安。出师非倖功，为国将胜残。所当尽者分，不可期者天。至今原上草，惨惨萦愁烟。
读汪氏义武忠烈二碑
作者：魏初
朝代：元

矫矫风神义与忠，堂堂父子陇西公。孤城抗节前朝事，万死开边此日功。上国贤藩俱倚重，诸孙此志独称雄。两碑读罢登高望，落日祠堂满树风。
赐蒙固岱平章海青
作者：魏初
朝代：元

海东青鹘气凌空，锦臂绦笼下九重。春水才溶千顷绿，头鹅已落半天风。须知神物不易得，自是圣皇酬有功。丞相黑头谁与比，此心正要答宸衷。
赠史子桓
作者：魏初
朝代：元

泣血寻亲白发儿，牛腰半是昔人诗。伤心四十年前梦，一片白云无了时。
赠史紫微参政
作者：魏初
朝代：元

王浚楼船一夕风，顺流声势下江东。谁知更有如椽笔，气压吴山第一峰。
赠宋碧湖
作者：魏初
朝代：元

碧湖老子识朝贤，白璧明珠有此篇。青眼相看岂虚语，不妨收是买山钱。
赠李吉甫
作者：魏初
朝代：元

故人相见眼增明，尊酒殷勤且未平。恨煞簿书尘土里，两年寂寞度秦城。
赠笔工李子昭
作者：魏初
朝代：元

广寒秋颖雪离披，汤沐中书旧有期。千古管城今乐地，未应人笑是书痴。
赠答商台符
作者：魏初
朝代：元

玉削青尖太华山，君家名胜百年间。相公开府今分陕，吾子承家又铸颜。诗似晚江晴浪捲，心如春水白鸥闲。自怜南北成何事，粗向交情见一斑。
赠高道凝
作者：魏初
朝代：元

吏部真纯玉不如，济时心彻五云车。中州名品存公议，先子垂亡有荐书。吏部文章不近名，悠然流水与云行。百年文柄遗山在，曾道波澜独老成。中郎才业自家传，际遇青宫倚注偏。最爱两年无一事，雍容筹笔直如椽。江南骢马旧知名，共喜金陵有此行。去去凤凰台上月，拍江风雨听秋声。
赠高道凝·其一
作者：魏初
朝代：元

吏部真纯玉不如，济时心彻五云车。中州名品存公议，先子垂亡有荐书。
赠高道凝·其三
作者：魏初
朝代：元

中郎才业自家传，际遇青宫倚注偏。最爱两年无一事，雍容筹笔直如椽。
赠高道凝·其二
作者：魏初
朝代：元

吏部文章不近名，悠然流水与云行。百年文柄遗山在，曾道波澜独老成。
赠高道凝·其四
作者：魏初
朝代：元

江南骢马旧知名，共喜金陵有此行。去去凤凰台上月，拍江风雨听秋声。
赵伯恭母八十
作者：魏初
朝代：元

养心戒饮不易得，谳狱平反阴有功。圣善寿徵应在此，百年无日不春风。
赵公泉
作者：魏初
朝代：元

赵公智者流，乐水性其天。居人慕公义，以公名公泉。巉巉石齿作细穿，引渠厨屋清涓涓。西锹东锸各有用，门前半溉桑麻田。微雨乍添春荡漾，轻风细蹙秋沦涟。行潦之水无根源，岂能逝者如斯川。泉石之娱君实贤，我意爱君或不然。东甫妖氛今未已，要君倒卷黄河湔。
赵樊川
作者：魏初
朝代：元

四十块坐未出门，樊川佳处来传闻。就中韦杜称第一，赞皇赵公今主人。主人本是风云客，斡旋造化工弥纶。西南雨漏不可塞，以手补之天为新。慨然拂却长安尘，移家要与黄溪邻。霜叶烟花秋复春，十年人仰樊川君。鹤书一夕复徵辟，玉案圭峰澹空碧。巾车迢迢入燕国，前日所闻今始识。相逢重索城南诗，才薄空惭少陵笔。
越王台
作者：魏初
朝代：元

春风青草越王台，脚底连云海舶回。万国升平有今日，笑人陆贾奉书来。
送僧游蜀
作者：魏初
朝代：元

峨眉山色锦江春，剑壁空岚玉垒尘。别后登临有佳句，不妨忙却坐禅身。
送刘祥卿之上都
作者：魏初
朝代：元

笔砚相从日，于今四十年。关山长契阔，尊酒暂留连。汾水秋风里，滦江霁雪边。故人如见问，为说已华颠。
送别
作者：魏初
朝代：元

去国十年雁影秋，又逢离别可堪愁。猿声一道巴山黑，黄叶孤城月满楼。
送叶亦愚
作者：魏初
朝代：元

向在诸生列，孤危斥老奸。今逢太平日，咫尺拜天颜。尽已都俞际，无心用舍间。钱塘八九月，秋色满吴山。
送周集贤正平致仕东归
作者：魏初
朝代：元

江山如画四时春，独有？陵气象真。馆阁风流有今日，鹿庵之后更何人。
送周集贤正平致仕东归
作者：魏初
朝代：元
体裁：七言绝句

江山如画四时春，独有�陵气象真。馆阁风流有今日，鹿庵之后更何人。
送张梦符
作者：魏初
朝代：元

磊落衣冠旧，诗书照眼青。礼闱今妙选，宪府昔才名。汉水三千梦，钱塘十里亭。殷勤一杯酒，江海望澄清。
送敬伯仁
作者：魏初
朝代：元

床头白酒屋头山，未老谁能得此閒。收拾宁山哭麟解，更休容易向人间。
送李两山
作者：魏初
朝代：元

南来喜见两山诗，袖里春风鬓欲丝。明日朝京五千里，正如贾谊入关时。
送李鹤田
作者：魏初
朝代：元

乐章十二见才情，挂剑文章老更成。吉水一椽茅屋在，不妨高卧看秋耕。
送杨子裕参政赴江西省
作者：魏初
朝代：元

世契前朝旧，台联此日同。才谋知缓急，肝胆见清忠。江海风烟里，疮痍煦燠中。太平十二策，正要沃宸聪。
送杨季海
作者：魏初
朝代：元

交亲零落鬓如丝，两袖秋风一束诗。明日还家有人问，青衫不似读书时。险阻艰难四十年，西溪诗笔旧情缘。珠帘寂寞西山雨，又逐孤灯上客船。
送杨季海·其一
作者：魏初
朝代：元

交亲零落鬓如丝，两袖秋风一束诗。明日还家有人问，青衫不似读书时。
送杨季海·其二
作者：魏初
朝代：元

险阻艰难四十年，西溪诗笔旧情缘。珠帘寂寞西山雨，又逐孤灯上客船。
送某学士
作者：魏初
朝代：元

鲁斋天下士，高弟数君侯。立学心恒切，居官行益修。旱苗方渴雨，健翮正横秋。尊酒何年夜，陈登百尺楼。
送梁贡父
作者：魏初
朝代：元

少日骞腾鹰脱鞲，牂牁秋色上吴钩。五年直到天低处，万里生还海尽头。尊酒相逢有今日，恶怀无复论穷愁。此行敷奏蛮荒了，合近天家五凤楼。
送王敬之御史耿伯玉台掾东归
作者：魏初
朝代：元

敬之方平尚质直，伯玉谟谋加致密。中台二妙卓有声，骢马西来能事毕。绣衣东望五云深，卢龙烟草金沟水。欲知别后忆君时，万叠秦山秋雨里。
送程侍御钜夫
作者：魏初
朝代：元

一封丹诏九天来，御史青骢翰苑才。廊庙久劳思稷契，丘园初不望邹枚。定知天下无双士，正在君侯此一回。自昔楚材为晋用，中原麟凤莫深猜。
送耶律百强
作者：魏初
朝代：元

不是孤高不爱官，过庭长恐负清欢。一盂菽水还家日，衰俗中间得此难。
送赵大中从李五祖奉祀岳渎
作者：魏初
朝代：元

男儿兀坐近四十，骨弱心痿徒补辑。绕床百匝呼少陵，安得秋风生羽翼。吾家赵弟本不凡，鬓秃须长眼如漆。江海方期汗漫游，一夕飞缄御香湿。天台真人马子徵，爱君能诗重君笔。太华峰头日观西，万壑风烟入呼吸。归来落纸中书堂，顿觉吾辈生辉光。青云从此一万丈，回首俗物都茫茫。
适安堂
作者：魏初
朝代：元

穷通有定分，流坎无庸悲。湘累自苦亦太隘，韩子孤愤将奚为。人生百年浑几时，鼠窥鬼瞰徒成私。何如樊川一樽酒，往者莫究今已而。秦川如画渭如丝，韦曲杜曲无声诗。高堂驾空竹树里，觚棱潇洒含幽姿。起居饮食颇自适，不矫不饰随所施。举手为谢昌黎师，乃今平原能得之。有时高咏归来辞，有时独酌芙蓉卮。人间所得容力取，委之顺之夫何思。
通明阁
作者：魏初
朝代：元

千尺觚棱北斗横，一川烟树冷云平。瀛洲方丈知何在，渭水终南画不成。天上碧桃青凤啄，月边瑶草白龙耕。自怜未断人间梦，赤日黄尘六月行。
郊行
作者：魏初
朝代：元

入山深处更山深，一片晴波一片金。莫道人家不成画，羊牛都在绿杨阴。
醉吟
作者：魏初
朝代：元

一别醉乡千古梦，无边尘事百年身。青山满眼花如锦，莫遣刘伶笑杀人。
闲居杂咏五首
作者：魏初
朝代：元

家贫人事稀，萧索坐茅屋。虽无舟楫心，诗书敢私淑。高卧北窗下，清风响梧竹。圣道岂远人，其源由洒扫。惟彼贤达人，乐以不知老。喟然尝自伤，立身苦不早。朱墨生涯拙，青铜勋业羞。三山凤伏月，万里鹰搏秋。时时拂尘卷，造物何悠悠。人生百年内，忧虞何时歇。不如弃尘事，读书古松樾。伟哉圣贤心，秋波湛明月。伤彼蕙兰花，不结君王池。秋露有肃杀，落日空山陂。良无呈瑞姿，虚名将奚为。
闲居杂咏五首·其一
作者：魏初
朝代：元

家贫人事稀，萧索坐茅屋。虽无舟楫心，诗书敢私淑。高卧北窗下，清风响梧竹。
闲居杂咏五首·其三
作者：魏初
朝代：元

朱墨生涯拙，青铜勋业羞。三山凤伏月，万里鹰搏秋。时时拂尘卷，造物何悠悠。
闲居杂咏五首·其二
作者：魏初
朝代：元

圣道岂远人，其源由洒扫。惟彼贤达人，乐以不知老。喟然尝自伤，立身苦不早。
闲居杂咏五首·其五
作者：魏初
朝代：元

伤彼蕙兰花，不结君王池。秋露有肃杀，落日空山陂。良无呈瑞姿，虚名将奚为。
闲居杂咏五首·其四
作者：魏初
朝代：元

人生百年内，忧虞何时歇。不如弃尘事，读书古松樾。伟哉圣贤心，秋波湛明月。
雁鹭图
作者：魏初
朝代：元

晴溪沙暖鸳鸯睡，小坞花浓蛱蝶飞。谁画宾鸿与饥鹭，澹香疏荻雨霏霏。
青宫赐教化参政海青
作者：魏初
朝代：元

瀚海东边百尺崖，崖头霜鹘矗云开。红香晓动千官合，绿涨春围万马来。俊气共知为异物，老拳真见不凡材。当时宠锡非无意，已有光辉极上台。
青霞观
作者：魏初
朝代：元

花枝欹曲竹勾连，中有青眉地上仙。清露和香殊旖旎，晚风吹鹤更蹁跹。只知尽里今无笔，谁信人间别有天。叫断青鸾飞不到，黄尘一隔路三千。
韩君美所藏支遁观马图
作者：魏初
朝代：元

千金奇骨岂易得，方外若人犹尔怜。自是龙眠有深意，不应参作画中禅。
韩监察所藏画马
作者：魏初
朝代：元

房星降精云晦明，天机灭没麒麟行。逸群绝足岂易得，侧身伫目长风生。忆昔周王走八极，不惜千金买奇骨。浮云追电迤逦至，千里瑶池才一蹴。汉家沙苑唐虎臣，队色满山云锦新。只今雄骏竟寂寞，转益愁向驽骀群。吁嗟冀北亦古国，安得天骥曾不闻。驾辕伏枥计必有，王良伯乐谁其人。韩卿好古得此图，索遍乌台好诗客。侵晨打门惊梦觉，开卷金石声㗲㗲。雨中破屋百不遂，才薄何以塞君责。此图一日当飞去，看避青骢洛阳陌。
顺圣先垄拜祀后有述十首
作者：魏初
朝代：元

谱牒从姬旧有传，移家桑水忆当年。只缘遗泽今仍在，留得诸孙拜墓前。菽水承颜尽所欢，传家风土占高寒。力田桑梓供租了，孝弟读书事最难。袖里春风事蔼然，不争功利不争贤。苏州一说天机在，南北无兵四十年。不爱君家亿万赀，求师教子动京师。春风丹桂三千尺，秀出十郎更两枝。操艺逢时与命违，恬然心思不求知。两魁文赋今仍在，正是诸孙堕泪碑。河北兵尘拨不开，河南撑住数奇才。郏城一死人争惜，不到褒忠庙里来。羽书南北无消息，山压孤城破卵时。一片丹心倚天地，未应巡远是男儿。危节中间奉节行，堂堂忠义见平生。归来杖屦林泉下，谁遣天朝识姓名。诗礼庭闱少日情，乱来风雨一灯青。慇勤著就三千字，留与诸孙见典刑。丘山零落愧何穷，堂构空存惨澹中。倚日青松一千树，石鲸鳞甲动秋风。
顺圣先垄拜祀后有述十首·其一
作者：魏初
朝代：元

谱牒从姬旧有传，移家桑水忆当年。只缘遗泽今仍在，留得诸孙拜墓前。
顺圣先垄拜祀后有述十首·其七
作者：魏初
朝代：元

羽书南北无消息，山压孤城破卵时。一片丹心倚天地，未应巡远是男儿。
顺圣先垄拜祀后有述十首·其三
作者：魏初
朝代：元

袖里春风事蔼然，不争功利不争贤。苏州一说天机在，南北无兵四十年。
顺圣先垄拜祀后有述十首·其九
作者：魏初
朝代：元

诗礼庭闱少日情，乱来风雨一灯青。慇勤著就三千字，留与诸孙见典刑。
顺圣先垄拜祀后有述十首·其二
作者：魏初
朝代：元

菽水承颜尽所欢，传家风土占高寒。力田桑梓供租了，孝弟读书事最难。
顺圣先垄拜祀后有述十首·其五
作者：魏初
朝代：元

操艺逢时与命违，恬然心思不求知。两魁文赋今仍在，正是诸孙堕泪碑。
顺圣先垄拜祀后有述十首·其八
作者：魏初
朝代：元

危节中间奉节行，堂堂忠义见平生。归来杖屦林泉下，谁遣天朝识姓名。
顺圣先垄拜祀后有述十首·其六
作者：魏初
朝代：元

河北兵尘拨不开，河南撑住数奇才。郏城一死人争惜，不到褒忠庙里来。
顺圣先垄拜祀后有述十首·其十
作者：魏初
朝代：元

丘山零落愧何穷，堂构空存惨澹中。倚日青松一千树，石鲸鳞甲动秋风。
顺圣先垄拜祀后有述十首·其四
作者：魏初
朝代：元

不爱君家亿万赀，求师教子动京师。春风丹桂三千尺，秀出十郎更两枝。
顺圣温泉留题
作者：魏初
朝代：元

破冢风霜里，诸孙肮脏边。龟趺埋老藓，翁仲卧荒烟。宗邑嗟谁起，文源愧我传。一杯清酹底，聊与慰重泉。
题归潜洞
作者：魏初
朝代：元

巅崖凿透苔花碧，绕涧风来竹香湿。龙头蜕骨蛰不飞，老壳中枵含古质。横林六月秋生衣，垂帘冬夜春浮笔。主人梦觉邯郸来，乍得幽深快胸臆。君不见玉关将军冰雪肌，庙堂谟臣安危机。一发不中群口讥，昨日把笏今扶犁。谁知赵侯鬓未衰，中流勇退世所推。却愁此志不终遂，再使腾踏今昌期。
题李吉甫所藏寥休诗轴
作者：魏初
朝代：元

谁道寥休与世疏，青天推上六龙车。看来诗笔今如此，着白山人恐未如。
题杨国宝藏画马图
作者：魏初
朝代：元

黄马昂头似喙乌，墨云满身千里驹。而今沙苑春风里，落日晴芜澹碧铺。
题杨国宝鹊华风雨图
作者：魏初
朝代：元

簿书堆山日停午，坐久髭须满尘土。争如六月济南间，鹊华峰头看风雨。
题牧牛图
作者：魏初
朝代：元

流水苍烟绿树坡，青山牛背饱经过。生平尽有安排处，辛苦齐人扣角歌。
题盛教谕家藏山水图
作者：魏初
朝代：元

剪破湘云一片春，澹横浓远总宜人。几时跳出黄尘去，此画中间着此身。
题竹林七贤图
作者：魏初
朝代：元

沧海横流百战身，此心独有醉乡真。逢君莫怪清狂客，辛苦潘郎拜路尘。
题赵明叔未央瓦砚
作者：魏初
朝代：元

凄凄古月土花碧，溜雨秋檐照萤湿。龙拿虎搏二千年，火烈风摧见枯质。铅香蚀尽星萧萧，又逐幽人入潜室。繁华百阅无好心，净涵秋波墨如漆。神工巧护有所持，主人郑重董狐笔。
题阴德记后
作者：魏初
朝代：元

不为良相愿为医，落落胸中亦自奇。一片活人心思在，百年名笔有真知。
马嵬
作者：魏初
朝代：元

九龄既罢事已矣，偃月堂深祸更深。纵把霓裳都拂去，未应边马不骎骎。春草坡前万马尘，麝香犹带荔枝新。思量前日盘中舞，含笑君王是路人。
马嵬·其一
作者：魏初
朝代：元

九龄既罢事已矣，偃月堂深祸更深。纵把霓裳都拂去，未应边马不骎骎。
马嵬·其二
作者：魏初
朝代：元
体裁：诗

春草坡前万马尘，麝香犹带荔枝新。思量前日盘中舞，含笑君王是路人。
马谦甫颐贞斋
作者：魏初
朝代：元

不必区区名利场，恰将真伪试论量。扪心有愧秋风屋，便与山雷是两乡。
鹧鸪天·九日晋溪
作者：魏初
朝代：元

何处龙山事不偏。晋王祠下水浮天。参空铁树三千丈，刻石名臣五百年。歌浩荡，酒如川。暂陪珠履对风烟。自怜白发无能事，只有丹心在日边。
鹧鸪天·室人降日以此奉寄
作者：魏初
朝代：元

去岁今辰却到家。今年相望又天涯。一春心事閒无处，两鬓秋霜细有华。山接水，水明霞。满林残照见归鸦。几时收拾田园了，儿女团圞夜煮茶。
鹧鸪天·室人降日以此奉寄
作者：魏初
朝代：元

去岁今辰却到家，今年相望又天涯。
一春心事闲无处，两鬓秋霜细有华。
山接水，水明霞。满林残照见归鸦。
何时收拾田园了，儿女团圞[1]夜煮茶。
鹧鸪天·次姜御史韵
作者：魏初
朝代：元

雨过鸡窗觉梦清。文书一束五更灯。愁于饥鹄痴于鹤，闲爱孤云静爱僧。人似月，酒如渑。几时别墅醉秋灯。高情千古闲居赋，世故驱人不易
鹧鸪天·次姜御史韵
作者：魏初
朝代：元

雨过鸡窗觉梦清。文书一束五更灯。愁于饥鹄痴于鹤，闲爱孤云静爱僧。人似月，酒如渑。几时别墅醉秋镫。高情千古閒居赋，世故驱人不易能。
鹧鸪天·赠王敬之御史耿伯玉台掾
作者：魏初
朝代：元

去岁新秋别凤城。今年春早会秦京。人生离合知难定，客里相逢重有情。花淡淡，柳青青。半风半雨若为平。清明得暇还相觅，醉倒沙头碧玉瓶。
鹧鸪天·霍国瑞母八十之寿
作者：魏初
朝代：元

少日教儿苦读书。只今骢马到亨衢。镜中双鬓秋难染，膝上诸孙玉不如。花澹澹，竹疏疏。风流好个寿星图。平安日月从今数，百岁平头尽有馀。
黃鐘·人月圓為細君壽
作者：魏初
朝代：元

冷雲凍雪褒斜路，泥滑似登天。年來又到，吳頭楚尾，風雨江船。但教康健，心頭過得，莫論無錢。從今只望，兒婚女嫁，雞犬山田。
黄钟·人月圆为细君寿
作者：魏初
朝代：元
体裁：词

冷云冻雪褒斜路，泥滑似登天。年来又到，吴头楚尾，风雨江船。但教康健，心头过得，莫论无钱。从今只望，儿婚女嫁，鸡犬山田。
秋日访友席上赋录似耕渔
作者：魏奎
朝代：元
体裁：七言律诗

开遍芙蓉菊未花，杖藜随意踏江沙。水云远接青山色，林木深藏处士家。酒熟一尊香漉蚁，诗成两袖墨涂鸦。儿童安识吾徒乐，只聚飞蚊醉馆娃。
百门山
作者：魏必复
朝代：元
体裁：古风

建瓴视中原，清辉天下最。井邑抱林泉，静深兼秀丽。灵源溯方舆，漕输历年岁。粳稌厚人生，碓硙具神惠。奠祠扣奫□，飞甍闯黮䨴。云雷泣鲛人，砾石动鳞贝。噀出骊龙珠，烂泻海藏秘。涤虑鉴湖明，齐心辟气沴。涌金俪百泉，芙蓉媚薜荔。净涓香坐隅，解愠风衣袂。沈迷簿领间，渐息登临际。闾阎远近民，烟霞咫尺地。踌躇旌旆还，倥偬鸾声哕。循循尔吏兵，默默予心会。谅非泥醉唫，公馀可同诣。
南呂·閱金經春遊
作者：鮮于必仁
朝代：元

飛絮粘蜂蜜，落花香燕泥，膩葉蟠雲護錦機。宜，笙歌一派隨。遊人醉，半竿紅日低。
越調·寨兒令
作者：鮮于必仁
朝代：元

漢子陵，晉淵明，二人到今香汗青。釣叟誰稱？農父誰名？去就一般輕。五柳莊月朗風清，七里灘浪穩潮平。折腰時心已愧，伸腳處夢先驚。聽，千萬古聖賢評。
仙呂·八聲甘州
作者：鮮于樞
朝代：元

江天暮雪，最可愛青帘搖曳長槓。生涯閒散，占斷水國漁邦。煙浮草屋梅近砌，水繞柴扉山對窗。時復竹籬旁，吠犬汪汪。
元和令·粳米炊長腰，鯿魚煮縮項。悶攜村酒飲空缸，是非一任講。恣情
作者：鮮于樞
朝代：元

拍手棹漁歌，高低不論腔。
句
作者：鮮于樞
朝代：元

一官屢厄黄楊閏。
大安樂·從人笑我愚和戇，瀟湘影裡且妝呆，不談劉項與孫龐。近小窗，
作者：鮮于樞
朝代：元

誰羨碧油幢？。
遗爱亭
作者：鲁懋
朝代：元
体裁：七言律诗

溪南一带列千家，高下楼台傍水斜。天阔乱鸿横晚照，烟轻百鸟弄晴沙。波光映澈涵山影，秋色澄清鉴物华。僧倚上方云绕槛，市声昏晓自諠哗。
句
作者：鲁渊
朝代：元

九州文轨车书混，万里梯航玉帛齐。越裳翡翠供输少，辽海云航漕运通。杜鹃山外家千里，姑恶声中泪两行。
重九
作者：鲁渊
朝代：元

白雁南飞天欲霜，萧萧风雨又重阳。
己知建德非吾土，还忆并州是故乡。
蓬鬓转添今日白，菊花犹似去年黄。
登高莫上龙山路，极目中原草木荒。
重九
作者：鲁渊
朝代：元
体裁：七言律诗

白雁南飞天欲霜，萧萧风雨又重阳。已知建德非吾土，还忆并州是故乡。蓬鬓转添今日白，菊花犹似去年黄。登高莫上龙山路，极目平原草木荒。
题马文璧秋山图为卢仲章赋
作者：鲁渊
朝代：元
体裁：五言律诗

野馆空山里，林泉象外幽。淡云初霁雨，红叶早惊秋。路转山藏屋，桥危岸倚舟。直疑人境异，便欲问丹丘。
口占
作者：鲁琪琳
朝代：元

三百五篇风雅颂，世人能读少人观。吟哦须得自情性，雕琢反愁失肺肝。春草池塘中造化，梅花香影外波澜。熟参熟究工夫到，始信仙凡共一丹。
挽宝哥参政
作者：鲁至道
朝代：元

香魂俊骨坠深渊，无智无谋亦可怜。妖寇猖狂如有祟，生民凋瘵似无天。芳名苟得千年在，死节应当二日先。欲向西湖酹尊酒，凄风冷雨浪无边。
挽樊时中参政
作者：鲁至道
朝代：元

主将无谋怫众情，贤参有志惜言轻。狐群冲突成妖孽，黔首惊惶望太平。奋志从军全节义，杀身殉国显忠诚。岁寒桥下清泠水，夜夜空闻哽咽声。
题塔山
作者：鲁贞
朝代：元
体裁：五言绝句

天低云有影，日午塔无阴。极目三秋望，登高万里心。
白鹤子
作者：鲍吉甫
朝代：元
体裁：曲

四边风凛冽，一望雪模糊。行过小溪桥，迷却前村路。行行里心恍惚。前进也意踌躇。我则道断岸有舟横，却元来野水无人渡。
寨儿令
作者：鲜于去矜
朝代：元
体裁：曲

汉子陵，晋渊明。二人到今香汗青。钓叟谁称。农父谁名。去就一般轻。五柳庄月朗风清。七里滩浪稳潮平。折腰时心已愧，伸脚处梦先惊。听。千万古圣贤评。
阅金经
作者：鲜于去矜
朝代：元
体裁：曲

飞絮黏蜂蜜，落花香燕泥。腻叶蟠云护锦机。宜。笙歌一片随。游人醉。半竿红日低。
南吕·阅金经春游
作者：鲜于必仁
朝代：元

飞絮粘蜂蜜，落花香燕泥，腻叶蟠云护锦机。
宜，笙歌一派随。
游人醉，半竿红日低。
双调·折桂令
作者：鲜于必仁
朝代：元
体裁：曲

【芦沟晓月】
出都门鞭影摇红，山色空蒙，林景玲珑。桥俯危波，车通运塞，栏倚长空。起宿霭千寻卧龙，掣流万云万丈垂虹，路杳疏钟，似蚁行人，如步蟾宫。
【西山晴雪】
玉嵯峨高耸神京，峭壁排银，叠石飞琼，地展雄藩天开图画，户判围屏。分曙色流云有影，冻晴光老树无声。醉眼空惊，樵子归来，蓑笠青青。
折桂令·棋
作者：鲜于必仁
朝代：元
体裁：曲

烂樵柯石室忘归，足智神谋，妙理仙机。险似隋唐，胜如楚汉，败若梁齐。
消日月闲中是非，傲乾坤忙里轻肥。不曳旌旗，寸纸关河，万里安危。
越调·寨儿令
作者：鲜于必仁
朝代：元

汉子陵，晋渊明，二人到今香汗青。
钓叟谁称？农父谁名？去就一般轻。
五柳庄月朗风清，七里滩浪稳潮平。
折腰时心已愧，伸脚处梦先惊。
听，千万古圣贤评。
【仙吕】八声甘州_江天暮雪，
作者：鲜于枢
朝代：元

江天暮雪，最可爱青帘摇曳长杠。生涯闲散，占断水国渔邦。烟浮草屋梅近砌，水绕柴扉山对窗。时复竹篱旁，吠犬汪汪。
【幺】向满目夕阳影里，见远浦归舟，帆力风降。山城欲闭，时听戍鼓音夅音夅。群鸦噪晚千万点，寒雁书空三四行。画向小屏间，夜夜停釭。
【大安乐】从人笑我愚和戆，潇湘影里且妆呆，不谈刘项与孙庞。近小窗，谁羡碧油幢？
【元和令】粳米炊长腰，鳊鱼煮缩项。闷携村酒饮空缸，是非一任讲。恣情拍手棹渔歌，高低不论腔。
【尾】浪滂滂，水茫茫，小舟斜缆坏桥桩。纶竿蓑笠，落梅风里钓寒江。
仙吕·八声甘州
作者：鲜于枢
朝代：元

江天暮雪，最可爱青帘摇曳长杠。
生涯闲散，占断水国渔邦。
烟浮草屋梅近砌，水绕柴扉山对窗。
时复竹篱旁，吠犬汪汪。
僧巨然画
作者：鲜于枢
朝代：元

秋鲈春鳜足杯羹，万顷烟波两棹横。就使直钩随分曲，不将浮世钓浮名。
元和令·粳米炊长腰，鳊鱼煮缩项。闷携村酒饮空缸，是非一任讲。恣情
作者：鲜于枢
朝代：元

拍手棹渔歌，高低不论腔。
八声甘州
作者：鲜于枢
朝代：元
体裁：曲

江天暮雪，最可爱青帘摇曳长杠。生涯閒散，占断水国鱼邦。烟浮草屋梅近砌，水绕柴扉山对窗。时复竹篱旁。犬吠汪汪。么向满目夕阳影里，见远浦归舟帆力风降。山城欲闭，时听戍鼓��。群鸦晚噪千万点，寒雁书空三四行。画向小屏间，夜夜停釭。
净慧寺四绝
作者：鲜于枢
朝代：元

寂寂僧房半梦中，萧萧修竹四山风。唯应门外苍髯叟，解乱儋州秃鬓翁。晚雨才收日已西，石梁沙路净无泥。清泉㶁㶁千峰迥，绿柳阴阴一鸟啼。坏壁苍苍上绿苔，笼纱无复护尘埃。只应枉驾游山客，总为坡仙宝墨来。学道当知髓与皮，圣门壶奥要探窥。十年来往临平道，争信山中有许奇。
净慧寺四绝·其一
作者：鲜于枢
朝代：元

寂寂僧房半梦中，萧萧修竹四山风。唯应门外苍髯叟，解乱儋州秃鬓翁。
净慧寺四绝·其三
作者：鲜于枢
朝代：元

坏壁苍苍上绿苔，笼纱无复护尘埃。只应枉驾游山客，总为坡仙宝墨来。
净慧寺四绝·其二
作者：鲜于枢
朝代：元

晚雨才收日已西，石梁沙路净无泥。清泉㶁㶁千峰迥，绿柳阴阴一鸟啼。
净慧寺四绝·其四
作者：鲜于枢
朝代：元

学道当知髓与皮，圣门壶奥要探窥。十年来往临平道，争信山中有许奇。
华鲸引
作者：鲜于枢
朝代：元

石上桐孙美如玉，化作长鲸唤僧粥。香严一击六根开，剥落皮毛换凡骨。中郎却顾中散惊，初非爨下鸣不平。批鳞拔角就绳墨，龙门绿绮瘖无声。昔闻北溟鱼，化作天池鹏。今见横海姿，解作威凤鸣。薾然败棺材，蠢尔牛阑撑。龙腾虎变固有待，不遇赏音徒尔灵。君不见饭牛自卖亦何者，逢时自致千秋名。
又戏题广严僧房壁
作者：鲜于枢
朝代：元

几年门外策征骖，不料能来共一龛。壁上未须书岁月，褚河南是护伽蓝。
句
作者：鲜于枢
朝代：元

一官屡厄黄杨闰。
大安乐
作者：鲜于枢
朝代：元
体裁：曲

从人笑我愚何戆。潇湘影里且徜徉。不谈刘项与孙庞。近小窗。谁羡碧油幢。
大安乐·从人笑我愚和戆，潇湘影里且妆呆，不谈刘项与孙庞。近小窗，
作者：鲜于枢
朝代：元

谁羡碧油幢？。
宝林寺
作者：鲜于枢
朝代：元

越国龟峰寺，楼台曜锦翚。许询初有造，徐浩久相依。开户琅玕裂，登山窣堵危。昔闻禅板少，今见讲花飞。祷雨灵鳗跃，看云老鹤归。童烹罗汉菜，客礼国师衣。白足三千指，苍松四十围。星河上界近，烟火下方微。浮世自荣辱，深林无是非。天台五台远，何必更骖騑。
尾
作者：鲜于枢
朝代：元

浪滂滂，水茫茫，小舟斜缆坏桥桩。纶竿蓑笠，落梅风里钓寒江。
建德溪行二首
作者：鲜于枢
朝代：元

山截溪将断，川回路忽通。鸟声青嶂里，人语翠微中。玄圃参差是，桃源想像同。平生苦行役，翻爱打头风。碧水一千里，青山十二时。推篷皆是画，移棹总堪诗。乐此浑忘倦，公焉遂及私。船头有官酝，时复一中之。
建德溪行二首·其一
作者：鲜于枢
朝代：元

山截溪将断，川回路忽通。鸟声青嶂里，人语翠微中。玄圃参差是，桃源想像同。平生苦行役，翻爱打头风。
建德溪行二首·其二
作者：鲜于枢
朝代：元

碧水一千里，青山十二时。推篷皆是画，移棹总堪诗。乐此浑忘倦，公焉遂及私。船头有官酝，时复一中之。
念奴娇·八咏楼
作者：鲜于枢
朝代：元

长溪西注，似延平双剑，千年初合。溪上千峰明紫翠，放出群龙头角。潇洒云林，微茫烟草，极目春洲阔。城高楼迥，恍然身在寥廓。我来阴雨兼旬，滩声怒起，日日东风恶。须待青天明月夜，一试严维佳作。风景不殊，溪山信美，处处堪行乐。休文何事，年年多病如削。
戊午十二月十二日别家
作者：鲜于枢
朝代：元

玄冬尚闭藏，游子戒远涂。出门少人迹，霜露沾衣裾。强颜辞老亲，低首恋蓬庐。牵舟逆北风，堕指哀仆夫。十年赋倦游，卜筑沧海隅。既无官守责，亦作饥寒驱。宴坐固所怀，复此畏简书。仰惭随阳雁，俯羡在藻鱼。
方方壶苍颉作字图
作者：鲜于枢
朝代：元

石间点笔撚吟须，雄览江山为发舒。脱口欲令神鬼泣，临池清逼右军书。
望峄山
作者：鲜于枢
朝代：元

东方巨镇宗岱宗，群山列侍臣妾同。西南崛起一万仞，却立不屈如争雄。何年天星下天宫，坠地化作青芙蓉。外如刻削中空同，阆风玄圃遥相通。我昔东游访青童，群仙招我游中峰。悔不绝粒巢云松，失身误落尘网中。如今可望不可到，舣舟空羡冥飞鸿。神仙可学事亦晚，安用屑屑悲秋蓬。吾闻峄阳有孤桐，凤皇鸣处朝阳红。安得斲为宝琴献天子，为民解愠歌《南风》。
次韵仇仁父晚秋杂兴三首
作者：鲜于枢
朝代：元

薄宦长为客，虚名不救贫。又看新过雁，仍是未归人。茅屋寒谁补，柴车晚自巾。清云有知己，潦倒若为亲。地静莓苔合，心閒落叶深。炎方秋尚暑，水国昼多阴。寓意时观画，怡情偶听琴。起予赖诗友，为尔动微吟。身共宾鸿远，心同野鹤孤。谋生知我拙，学稼任儿愚。北望空思汴，南游未厌吴。餐须问藜藿，兴不在莼鲈。
次韵仇仁父晚秋杂兴三首·其一
作者：鲜于枢
朝代：元

薄宦长为客，虚名不救贫。又看新过雁，仍是未归人。茅屋寒谁补，柴车晚自巾。清云有知己，潦倒若为亲。
次韵仇仁父晚秋杂兴三首·其三
作者：鲜于枢
朝代：元

身共宾鸿远，心同野鹤孤。谋生知我拙，学稼任儿愚。北望空思汴，南游未厌吴。餐须问藜藿，兴不在莼鲈。
次韵仇仁父晚秋杂兴三首·其二
作者：鲜于枢
朝代：元

地静莓苔合，心閒落叶深。炎方秋尚暑，水国昼多阴。寓意时观画，怡情偶听琴。起予赖诗友，为尔动微吟。
武陵胜集得总字
作者：鲜于枢
朝代：元

穷冬十日雪，户外曾未踵。念我平生友，欲往恨不勇。兹晨剧命驾，相对腹一捧。促招东林远，共念北海孔。把酒望六合，琼瑶纷总总。兴极不知休，严城钟鼓动。
水荒子歌二首
作者：鲜于枢
朝代：元

水荒子，日日悲歌向城市。辞危调苦不忍闻，妻孥散尽馀一身。城中米贵丐者众，崎岖一饱经千门。城中昔食城外米，城外人今食城里。耕者渐少田渐荒，政恐明年不如此。水荒子，行歌乞食良不恶，犹胜弄兵狱中死。水荒子，听我语，忍死休离去乡土。江中风浪大如山，蛟鳄垂涎宁贳汝。路旁暴客掠人卖，性命由他还更苦。北风吹霜水返壑，稍稍人烟动墟落。赈济欲下逋负除，比著当年苦为乐。水荒子，区区吏弊何时无，闻早还乡事东作。
水荒子歌二首·其一
作者：鲜于枢
朝代：元

水荒子，日日悲歌向城市。辞危调苦不忍闻，妻孥散尽馀一身。城中米贵丐者众，崎岖一饱经千门。城中昔食城外米，城外人今食城里。耕者渐少田渐荒，政恐明年不如此。水荒子，行歌乞食良不恶，犹胜弄兵狱中死。
水荒子歌二首·其二
作者：鲜于枢
朝代：元

水荒子，听我语，忍死休离去乡土。江中风浪大如山，蛟鳄垂涎宁贳汝。路旁暴客掠人卖，性命由他还更苦。北风吹霜水返壑，稍稍人烟动墟落。赈济欲下逋负除，比著当年苦为乐。水荒子，区区吏弊何时无，闻早还乡事东作。
水龙吟·拱北楼呈汉臣学士
作者：鲜于枢
朝代：元

倚空金碧崔嵬，凤山直下如拳小。仰瞻天阙，北辰不动，众星环绕。唤起群聋，铜龙警夜，灵鼍催晓。自鸱夷去后，狂澜未息，从此压，潮头倒。回睨呀然双璧，问遗踪劫灰如扫。三吴形胜，千年壮观，地灵天巧。航海梯山，献琛效贡，每繇斯道。惜无人健笔，载歌谣事，诧东南好。
海鰌行
作者：鲜于枢
朝代：元
体裁：古风

至元辛卯之季冬，浙江连日吹腥风。有物宛转泥沙中，非鼋非鼍非蛟龙。神物失势谁为雄，万刃刲割江水红。九州之外四海通，出纳日月涵虚空。汪洋浩瀚足尔容，胡为一出荡忘返。糜躯鼎俎虾蚬同，吁嗟人有达与穷。无以外慕残厥躬，古来妄动多灾凶。
清明日宴集贤宋学士园时梨花盛开诸老属仆同赋
作者：鲜于枢
朝代：元

琪树吹香荡夕晖，华簪人对雪霏霏。汉宫新火初传烛，楚女行云乍湿衣。一片花疑蝴蝶化，满枝春想玉钗肥。娥眉不用梨园曲，唱彻瑶台醉未归。
游北山呈云屋上人
作者：鲜于枢
朝代：元

荦确败芒屦，蒙笼碍笋舆。半空横鸟道，绝顶见僧居。兴尽拂衣下，诗成借笔书。弥天云屋叟，不见正愁予。
游智者寺
作者：鲜于枢
朝代：元

四围松是祇园树，三面山开舍卫城。游子心随仙境化，老禅诗似石泉清。几人邂逅有今日，半载趑趄成此行。安得尽抛身外事，长年来此学无生。
湖上新居
作者：鲜于枢
朝代：元

吾爱吾庐好，临池搆小亭。无人致青李，有客觅《黄庭》。树古虫书叶，莎平鸟篆汀。吾衰岂名世，讵肯苦劳形。
湖上曲
作者：鲜于枢
朝代：元
体裁：古风

湖边荡桨谁家女，绿惨红愁问无语。低回忍泪并人船，贪得缠头强歌舞。玉壶美酒不消忧，鱼腹熊蹯弃如土。阳台梦短匆匆去，鸳锁生寒愁日暮。安得义士掷千金，坐令桑濮歌行露。
湖上曲
作者：鲜于枢
朝代：元

湖边荡桨谁家女？绿惨红愁问无语。低回忍泪并人船，贪得缠头强歌舞。玉壶美酒不消忧，鱼腹熊蹯弃如土。阳台梦短匆匆去，鸳锁生寒愁日暮。安得义士掷千金，坐令桑濮歌行露。
满江红
作者：鲜于枢
朝代：元
体裁：词

诗酒名场，人都羡、紫髯如戟。今已矣，星星满颔，不堪重摘。衰老自知来有渐，穷愁谁道寻无迹。笑刘郎、辛苦觅仙方，终何益。东逝水，西飞日。年易失，时难得。赖此身健在，寸阴须惜。生死百年朝有暮，盛衰一理今犹昔。问人间、谁是鲁阳戈，杯中物。
满江红
作者：鲜于枢
朝代：元

诗酒名场，人都羡、紫髯如戟。今已矣，星星满颔，不堪重摘。衰老自知来有渐，穷愁谁道寻无迹。笑刘郎、辛苦觅仙方，终无益。东逝水，西飞日。年易失，时难得。赖此身健在，寸阴须惜。生死百年朝有暮，盛衰一理今犹昔。问人间、谁是鲁阳戈，杯中物。
王大令保母帖四首
作者：鲜于枢
朝代：元

撞破烟楼固未然，唐摹晋刻绝相悬。莫将定武城中石，轻比黄閍墓下塼。姜侯才气亦人豪，办折区区漫尔劳。不向骊黄求驵骏，书家自有九方皋。临摹旧说范新妇，古刻今看李意如。却笑南宫米夫子，一生辛苦学何书。千年郁郁閟重泉，暂出还随劫火烟。靳惜乾坤如有意，流传君我岂无缘。
王大令保母帖四首·其一
作者：鲜于枢
朝代：元

撞破烟楼固未然，唐摹晋刻绝相悬。莫将定武城中石，轻比黄閍墓下塼。
王大令保母帖四首·其三
作者：鲜于枢
朝代：元

临摹旧说范新妇，古刻今看李意如。却笑南宫米夫子，一生辛苦学何书。
王大令保母帖四首·其二
作者：鲜于枢
朝代：元

姜侯才气亦人豪，办折区区漫尔劳。不向骊黄求驵骏，书家自有九方皋。
王大令保母帖四首·其四
作者：鲜于枢
朝代：元

千年郁郁閟重泉，暂出还随劫火烟。靳惜乾坤如有意，流传君我岂无缘。
留题广严寺
作者：鲜于枢
朝代：元

送客临平古佛祠，闻公房里住多时。骊歌不见金闺彦，浊酒聊参玉版师。龙像彫零馀故塔，蛟鼍断缺有残碑。藕花未发风蒲短，空咏参寥七字诗。
百步洪
作者：鲜于枢
朝代：元

滟滪三蜀险，吕梁天下壮。我昔过彭门，舍舟步青嶂。酾酒神龙祠，凛乎不敢向。间关一叶下，号呼百人放。篙师稍失律，身入鱼肠葬。至今仆夫辈，言之气辄丧。危哉石梁洪，势与吕梁抗。一石截中流，两山束惊浪。雷霆怒轰訇，鱼龙气慄怆。轻船汎顺风，大舰必秋浪。我行有期程，稽留速官谤。惭愧双白鸥，飘然淩滉漾。
石桥山留题
作者：鲜于枢
朝代：元

旁通日月上星辰，有路遥应接玉京。仙弈未终人物换，秦鞭不到海波平。当时混沌知谁凿？他日崆峒强自名。枯树重荣事尤异，欲从樵者问长生。
窦璧诗
作者：鲜于枢
朝代：元

谁言河水浊，鸣镝约秦境。官军闹如蚁，城守申严警。窦璧一匹夫，欲汲困短绠。慷慨愿自效，行台可其请。从徒二十八，设伏独园静。逻骑百蹄翻，倏来落电影。勇士贵一决，犹豫失马猛。赏功不踰日，箫鼓喧市井。英风激衰软，胡以倍凄冷。
范宽雪山图
作者：鲜于枢
朝代：元

前山积雪深，隐约形体具。后山雪不到，槎牙头角露。远近复有千万山，一一倚空含太素。悬厓断溜风满壑，野店闭门风倒树。店前二客欲安往，一尚稍前一回步。仲冬胡为开此图，寒气满堂风景暮。荆关以后世有人，几人能写山水真。李郭惜墨固自好，晻霭但若浮空云。岂如宽也老笔夺造化，苍顽万仞手可扪，匡庐彭蠡雁荡穷海垠。江南山水固潇洒，敢与嵩高泰华争雄尊。宽也生长嵩华间，下视庸史如埃尘。乱离何处得此本，张侯好事轻千缗。我家汴水湄，境与嵩华邻。平生亦有山水癖，爱而不见今十春。他日思归不可遏，杖藜载酒来敲门。
观寂照蒲萄
作者：鲜于枢
朝代：元

阿师已把书为画，俗客那知色是空。却忆西湖酒醒处，一棚凉影卧秋风。
赤乌行
作者：鲜于枢
朝代：元

木之用髹漆，初以为美观。睹兹赤乌材，乃知漆为木之九转丹。风雨霜露不能入，所以远历晋魏犹坚完。政如厚葬用珠玉，能令血肉经千年。凡物皆尚新，惟琴独求旧。古人遗迹既已少，近作吾无千岁寿。木不断生意，雨旸犹相通。及兹生意尽，发声始与金石同。巍巍乌龙山，岩壑秀且雄。桐江在其南，溟渤居其东。长滩落深峡，灌木号巅峰。子胥朝夕鼓馀怒，子陵庙貌存高风。托根于此岂复有，凡木感化何让龙门桐。我本山林人，奔走鬓已翁。何期造物私，锡此哀吾穷。琴成灭迹入深谷，歌咏尧舜甘长终。
过桐庐漏港滩示舟人
作者：鲜于枢
朝代：元

惊流激长滩，百折怒未已。篙师与水争，退尺进才咫。技穷解衣下，力排过乃止。维时春冬交，冰雪寒堕指。我时卧舟中，起视颡有泚。迂疏一何补，辛苦愧舟子。
过钓台
作者：鲜于枢
朝代：元

霜发孤舟客，风帆七里滩。渔家江树晚，雁影水云寒。乡近人情好，年丰老虑宽。归舟真误矣，何事著儒冠。
都中次张仲实见寄观梅韵
作者：鲜于枢
朝代：元

花老蛮烟隔瘴尘，几惊清梦唤真真。夜窥幽树惟山鬼，暖入孤根有谷神。岁晚妆残金屋冷，月明歌散玉楼春。十年不醉西湖路，辜负先生垫角巾。
题唐摸兰亭墨迹
作者：鲜于枢
朝代：元

君家禊帖评甲乙，和璧隋珠价相敌。神龙贞观苦未远，赵葛冯汤总名迹。主人熊鱼两兼爱，彼短此长俱有得。三百二十有七字，字字龙蛇怒腾掷。嗟余到手眼生障，有数存焉岂人力。吾闻神龙之初，《黄庭》《乐毅》真迹尚无恙，此帖犹为时所惜。况今相去又千载，古帖消磨万无一。有馀不足贵相通，欲抱奇书求博易。
题屏
作者：鲜于枢
朝代：元

廨舍如僧舍，官曹似马曹。头巾终日岸，手板或时操。
题纸上竹
作者：鲜于枢
朝代：元

阴凉生研池，叶叶秋可数。京华客梦醒，一片江南雨。
题董北苑山水
作者：鲜于枢
朝代：元

爱山不得山中住，长日空吟忆山句。偶然见此虚堂间，顿觉还我沧洲趣。阴厓绝壑雷雨黑，苍藤老木蛟龙怒。岸石荦确溪涧阔，知有人家入无路。一重一掩深复深，危桥古屋依云林。是中宜有避世者，我欲径去投冠簪。源也世本膏粱子，胸中丘壑有如此。后来仅见僧巨然，笔墨虽工意难似。想当解衣盘礴初，意匠妙与造化俱。官閒禄饱日无事，吮墨含毫时自娱。谁怜龌龊百僚底，双鬓尘埃对此图。
题赵模拓本兰亭后
作者：鲜于枢
朝代：元

兰亭化身千百亿，贞观赵模推第一。百家聚讼谩纷纭，正传宁到山中石。论书当论气韵神，谁与痴儿较形质。想当填郭断手初，帝与欧虞皆太息。昭陵玉匣秘重泉，自此中天无二日。元章老去不及见，却见苏家评甲乙。北山居士得何许，购取宁论万金直。几年僦屋客江海，宝气奎光夜相射。南来北人多健者，名色连艘金满室。应嗟我辈太痴绝，常抱蠹书论得失。
题高房山画
作者：鲜于枢
朝代：元

素有烟霞疾，开图见乱山。何当谢尘迹，缚屋住云间。
高亭道中一绝留题净慧壁
作者：鲜于枢
朝代：元

野酴醾发气薰然，睡起时惊雪入船。安得鸱夷三百乘，空令馋客口流涎。
高尚书夜山图
作者：鲜于枢
朝代：元

世人看山在山下，李侯看山向绝顶。世人画山画白日，李侯画山摹夜景。绝顶看山山更奇，夜景摹出人少知。远山苍苍近山黑，岩树历历汀树微。天高露下暮潮息，月明一片寒江迟。藏深乐渊潜，惊定安林栖。耳绝城市喧，心息声利机。古人无因驻清景，高侯有笔能夺移。容翁复作有声画，冥搜天巧为补遗。后来知有李侯之德高侯画，千年人诵容公诗。
鹊桥仙
作者：鲜于枢
朝代：元

青天无数。白天无数。绿水绕湾无数。灞陵桥上望西川，动不动、八千里路。来时春暮。去时秋暮。归去又还春暮。人生七十古来稀，好相看、能得几度。
谷山列障·其一
作者：麦徵
朝代：元
体裁：古风

联石如重屏，彷佛郭熙画。云横鸟道长，月照虹梁下。荒冢卧麒麟，令人起悲咤。
谷山列障·其二
作者：麦徵
朝代：元
体裁：七言绝句

翠黛环山似城郭，鸟啼春雨岩花落。天晴长日捲帘看，却放馀青入帘幕。
东山
作者：麦澄
朝代：元

东山云敛碧天开，月色苍茫海上来。风露满空清似洗，一庭光彩转瑶台。
石壁山高十馀丈，下临大江，是多松桧
作者：麦澄
朝代：元

千尺丹厓削石屏，波光倒树碍云行。何当借我烟霞榻，卧听泉声看月明。
藤江
作者：麦澄
朝代：元

桃花浪暖锦鳞肥，白发渔翁罢钓归。柳底系船篷底坐，满前鸥鹭已忘机。
谷山在藤县城北
作者：麦澄
朝代：元

层峦叠翠瘴江湄，水色林光云起时。云鹤自闲春自老，个中风月几人知。
赤水峡两岸壁立，一水中流，树木蔚然，岚气朝夕不散
作者：麦澄
朝代：元

水气初升云气浮，山林不辨鸟声幽。天风吹入三竿日，草木依然水绕洲。
鸭滩
作者：麦澄
朝代：元

中流乱石水交加，滚滚寒声带雪花。霜月不随流水去，只将秋色伴渔家。
上云内帅贾君
作者：麻革
朝代：元
体裁：五言排律

北极长虹掣，西垣太白高。千年知运圮，四海共兵鏖。雾黑龙蛇斗，山昏虎豹嗥。石伤填海羽，波动负山鳌。遗介潜寒渚，惊鼯走夜牢。江山留惨黯，天地入焄蒿。众折思枝柱，初寒俟茧缫。明良逢庆会，乡曲得名豪。梁栋因人出，艅艎为世操。安流欣鼓枻，奔浪独能篙。日出戈挥景，江翻弩射涛。风声连澒洞，裁鉴悉纤毫。桃李勤封植，茅菅日薙薅。猎场游麂鹿，鱼渚动鰌鱽。井邑生春色，禾麻饫土膏。民歌乌绕屋，士喜马腾槽。朔塞閒刁斗，天山拥节旄。岱嵩何落落，江汉自滔滔。大宝珠仍璧，长城雉与壕。崇牙分棨戟，大壤属鞬櫜。日月依龙德，风云挟豹韬。夹山群战骑，黑水泳轻舠。落日观鱼浦，秋风射雉皋。化行家置塾，役简里停鼛。歌奏投壶室，文閒治狱曹。西庵谈性理，东阁会奇髦。森爽开璜琥，纵横列雁羔。礼容新泮宇，物性遂庄濠。牧唱闻朝起，樵音听暮号。孤婴收坎阱，流滞起蓬蒿。屡下陈蕃榻，谁空北海醪。却军敦礼乐，曹馆富风骚。客望龙门聚，雏从凤穴翱。世知三窟隘，人可二天逃。雨露承恩命，山河袭世劳。功名高卫霍，辅弼慕伊咎。鞍马怜髀肉，簪缨视鬓毛。雅申张仲德，颂入鲁侯昭。有客伤沦落，无阶写郁陶。太行云羃羃，代北雨骚骚。去国心将折，怀人首独搔。身如伏枥骥，情似失林猱。涸辙将安往，穷途况所遭。幸今逢匠石，直欲啖醨糟。忖己诚无有，登门亦已叨。沐薰良备至，感激欲号咷。已客冯驩舍，犹伤范叔袍。锷须开匣剑，割欲试铅刀。杞梓容山木，包羞荐沼芼。每思休困顿，佳荫有兰䔌。
上云内帅贾君
作者：麻革
朝代：元

北极长虹掣，西垣太白高。千年知运圮，四海共兵鏖。雾黑龙蛇斗，山昏虎豹嘷。石伤填海羽，波动负山鳌。遗介潜寒渚，惊鼯走夜牢。江山留惨黯，天地入焄蒿。众折思枝柱，初寒俟茧缫。明良逢庆会，乡曲得名豪。梁栋因人出，艅艎为世操。安流欣鼓枻，奔浪独能篙。日出戈挥景，江翻弩射涛。风声连澒洞，裁鉴悉纤毫。桃李勤封植，茅菅日薙薅。猎场游麂鹿，鱼渚动鳅鱽。井邑生春色，禾麻饫土膏。民歌乌绕屋，士喜马腾槽。朔塞閒刁斗，天山拥节旄。岱嵩何落落，江汉自滔滔。大宝珠仍璧，长城雉与壕。崇牙分棨戟，大壤属鞬櫜。日月依龙德，风云挟豹韬。夹山群战骑，黑水泳轻舠。落日观鱼浦，秋风射雉皋。化行家置塾，役简里停鼛。歌奏投壶室，文閒治狱曹。西庵谈性理，东阁会奇髦。森爽开璜琥，纵横列雁羔。礼容新泮宇，物性遂庄濠。牧唱闻朝起，樵音听暮号。孤婴收坎阱，流滞起蓬蒿。屡下陈蕃榻，谁空北海醪。却军敦礼乐，曹馆富风骚。客望龙门聚，雏从凤穴翱。世知三窟隘，人可二天逃。雨露承恩命，山河袭世劳。功名高卫霍，辅弼慕伊咎。鞍马怜髀肉，簪缨视鬓毛。雅申张仲德，颂入鲁侯昭。有客伤沦落，无阶写郁陶。太行云羃羃，代北雨骚骚。去国心将折，怀人首独搔。身如伏枥骥，情似失林猱。涸辙将安往，穷途况所遭。幸今逢匠石，直欲啖醨糟。忖己诚无有，登门亦已叨。沐薰良备至，感激欲号咷。已客冯驩舍，犹伤范叔袍。锷须开匣剑，割欲试铅刀。杞梓容山木，包羞荐沼芼。每思休困顿，佳荫有兰䔌。
中书大丞相耶律公挽词二首
作者：麻革
朝代：元

砥柱中流折，藏舟半夜移。世贤高允相，人叹叔孙仪。未拜荆州面，尝蒙国士知。无阶陪引绋，万里望灵輀。文献群公表，东丹八叶传。圭璋贻嗣德，兰藻霭遗编。禁籍虚青琐，神游定玉泉。太常千字诔，谁有笔如椽？
中书大丞相耶律公挽词二首·其一
作者：麻革
朝代：元

砥柱中流折，藏舟半夜移。世贤高允相，人叹叔孙仪。未拜荆州面，尝蒙国士知。无阶陪引绋，万里望灵輀。
中书大丞相耶律公挽词二首·其二
作者：麻革
朝代：元

文献群公表，东丹八叶传。圭璋贻嗣德，兰藻霭遗编。禁籍虚青琐，神游定玉泉。太常千字诔，谁有笔如椽？
为乔子春寿
作者：麻革
朝代：元
体裁：五言律诗

讲道颜渊巷，新斋友与同。守身为大节，寡欲是全功。教子勤书里，娱亲养疾中。黄花佳节近，岁岁看秋风。
为王德新寿
作者：麻革
朝代：元

百年人物惜彫零，尚喜衣冠见老成。数口齑盐忧桂玉，一川风雨独柴荆。红颜未羡方春好，黄发应从此夜生。异日华林讲殊礼，不妨鸠杖从公行。
为秦人梁帅寿
作者：麻革
朝代：元

功名万里驾龙荒，不作当年陛楯郎。颜角久瞻天上日，鬓毛未点镜中霜。衣沾暑雨千秋润，扇引薰风六月凉。见说长年出冲静，海山求药本微茫。
云中夜雨
作者：麻革
朝代：元

憔悴杜陵客，悲凉王仲宣。四围晴立壁，一突午无烟。病卧秋风里，愁吟夜雨边。明朝谁裹饭？万一使君怜。
关中行送李显卿
作者：麻革
朝代：元

关中行，我持一杯酒，送君西入秦。秦川郁相望，渭水流沄沄。黄河中折倏复来，太华倚天青壁开。我送君兮渺何许，春风不肯吹君回。举酒酹五陵，浩歌登高台。终南之山何崔嵬，长安旧游安在哉！百年繁华成劫灰，千古英雄沈草莱。风尘澒洞豺狼墓，天地茫茫入烟雾。我载歌，送君去，太华终南宜有深绝处。岩扃人迹所不到，石壁苍苔老烟雨。草堂挂女萝，充腹多薯蓣。玉井莲开十丈花，茯苓根结千年树。白雪青松良可老，鹿门有庞商有皓。不然凌云学轻举，呼取安期羡门语。忆昨与君友，相逢日日酬杯酒。酒阑起舞肝胆开，小桃唱罢歌杨柳。晋语狎秦癯，秦谈惊晋叟。秦晋之交那可无，胡为不作双飞凫。碧草离离生早春，哀歌望断西南云。求君于终南之上不可得，太华峰头会见君。
卢山兵后得房希白书知弟谦消息
作者：麻革
朝代：元

闻道王师阻渭津，卢山以后陷兵尘。军行万里速如鬼，风惨一川愁杀人。乱后仅知家弟在，书来疑与故人亲。梦中亦觉长安远，回首关河泪满巾。
守约斋为吕仲和作
作者：麻革
朝代：元

读书不务博，造道当入微。一理贯万理，一歧会众歧。譬彼庖丁刀，騞然解牛时。节间即有得，肯綮宁复疑。道丧向千载，圣远孰可期。养勇敌所忾，养气动以随。心非安如山，遇变鲜不移。吾门有圣学，观心乃其师。宴坐一室中，自得寔在兹。胡为滞纷感，紬绎如茧丝。人生矧多欲，事物日以滋。牛羊践径蹊，虎豹攻藩篱。我尝叩天理，诚明不容欺。第恐达者事，还为狷者嗤。
寄元裕之
作者：麻革
朝代：元

朔云阴雪晚重重，日入寒芜塞草空。沂水东回无去翼，天山南断有哀鸿。三年远别交情外，一夜相思客梦中。明日关河对双泪，祇将幽愤寄秋风。
寄杜仲梁
作者：麻革
朝代：元

塞上愁多云易阴，故人虽在雁无音。交情念子黄金重，世故稽人白发深。芳草春风千里梦，青灯夜雨两乡心。岱宗入眼东南秀，怅望云山泪满襟。
密国公挽词二首
作者：麻革
朝代：元

郁郁佳城闭，翩翩铭旐开。风悲信陵墓，雨入孝王台。万古伤渠坏，千年望鹤来。平明国门外，箫鼓不胜哀。汉制隆恩礼，周封列屏翰。人知尊帝冑，我但识儒冠。零落伤兰桂，孤高叹凤鸾。从今门下客，长铗向谁弹？
密国公挽词二首·其一
作者：麻革
朝代：元

郁郁佳城闭，翩翩铭旐开。风悲信陵墓，雨入孝王台。万古伤渠坏，千年望鹤来。平明国门外，箫鼓不胜哀。
密国公挽词二首·其二
作者：麻革
朝代：元

汉制隆恩礼，周封列屏翰。人知尊帝冑，我但识儒冠。零落伤兰桂，孤高叹凤鸾。从今门下客，长铗向谁弹？
归潜堂为刘京叔赋
作者：麻革
朝代：元

逃渊鱼深处，避弋鸿冥飞。古来贤达士，亦复歌《采薇》。南山先庐在，兵尘怅暌违。山空无人居，惟见草木肥。翩然千岁鹤，一朝复来归。新筑临浑水，行径窈以微。清流鸣前除，白云入晨扉。回顾陵谷迁，万事倏已非。著书入理奥，得句穷天机。前路政自迫，此道傥可几。殷勤抱中璧，黾勉留馀辉。第恐遁世志，还负习隐讥。永怀泉上石，一觞与君挥。惜无凌风翰，遐举非所希。
晚步张巩田间
作者：麻革
朝代：元

地入荒芜过客稀，村深门巷暮山围。悠悠独鸟穿云下，策策寒乌掠日飞。人事百年梧叶老，秋风万里稻花肥。兵尘河朔迷归路，惆怅平沙送夕晖。
杨将军坰马图
作者：麻革
朝代：元

古人相马不相肉，画工画马亦画骨。淡淡生绡一片云，眼中群龙何突兀。飞菟汗血天骥种，笔墨之间见飞动。前趋后逐互有态，涉齧行留分向背。丰草长林性本真，駉駉駜駜相与驯。开元天子盛监牧，四十万匹锦绣屯。人言息马战所重，风鬣霜蹄惜无用。君不见幽燕飞鞚时，中原流血成渊池。祇令征讨苦未休，金鞍铁甲弥山丘。安得放归如此马，饮水求刍恣閒暇。
板桥道中
作者：麻革
朝代：元

篁竹潇潇野水滨，光风过眼与时新。阴崖积雪犹含冻，远树浮烟已带春。世故未应悲古道，岁华聊得伴閒身。蕨芽笋稚行当好，莫拟山中问主人。
浩浩
作者：麻革
朝代：元

浩浩春风里，悠悠倦客情。天寒花寂寞，冰泮水纵横。念远心将折，闻兵梦亦惊。江山憔悴久，倚杖叹馀生。
渡洛
作者：麻革
朝代：元

泉石经行久，林丘弭望间。溪鸣风荡水，谷暗雨含山。淡淡轻鸥没，飞飞倦鸟还。世缘良自苦，空羡野云閒。
渡洛
作者：麻革
朝代：元

泉石经行久，林丘弭望间。
溪鸣风荡水，谷暗雨含山。
淡淡轻鸥没，飞飞倦鸟还。
世缘良自苦，空羡野云闲。
王子寿乡友生朝
作者：麻革
朝代：元
体裁：五言律诗

自接夫君席，频逢岁律更。面严知气直，语出见生平。讲学诗书义，论交里社情。须髯如戟在，长对玉峰明。
短歌行送秦人薛微之赴中书
作者：麻革
朝代：元

河流宿层冰，山有太古雪。翩翩有客来，老面黑于铁。盘盘胸臆间，犹挂太华月。不肯下贵势，便欲叫双阙。朔寒衣裳单，路远马䠥？。昔人丈夫事，肝胆不可越。我歌送君行，歌声何激烈。悲风为我起，酒行歌半阕。望君青云端，何恤远离别。
短歌行送秦人薛微之赴中书
作者：麻革
朝代：元
体裁：乐府曲辞

河流宿层冰，山有太古雪。翩翩有客来，老面黑于铁。盘盘胸臆间，犹挂太华月。不肯下贵势，便欲叫双阙。朔寒衣裳单，路远马蹩�。昔人丈夫事，肝胆不可越。我歌送君行，歌声何激烈。悲风为我起，酒行歌半阕。望君青云端，何恤远离别。
秋夜感怀
作者：麻革
朝代：元

老境欢娱少，愁怀感叹长。世途多险阻，归兴渺苍茫。疏雨梧桐夜，西风蟋蟀床。平明揽青镜，衰鬓又添霜。
竹林院同张之纯赋二首
作者：麻革
朝代：元

柳色侵寻映短篱，竹梢零乱挂残晖。山禽自识忘机客，飞下庭柯更不飞。稍稍林间布谷声，村南村北水云平。偶来竹寺看山坐，閒听清溪绕舍鸣。
竹林院同张之纯赋二首·其一
作者：麻革
朝代：元

柳色侵寻映短篱，竹梢零乱挂残晖。山禽自识忘机客，飞下庭柯更不飞。
竹林院同张之纯赋二首·其二
作者：麻革
朝代：元

稍稍林间布谷声，村南村北水云平。偶来竹寺看山坐，閒听清溪绕舍鸣。
置酒半山亭得秋字
作者：麻革
朝代：元

怀抱久不写，兀坐如絷囚。永怀西山胜，浩荡成兹游。岩壑互窈窕，丛萝郁深幽。飞烟入虚无，长风跨昆丘。楚甸散林莽，商颜亦绸缪。雷雨天地空，景气入夜浮。况当节律变，万物飒以秋。云来白日惨，天澹清江流。西望渺关河，沈沈生暮愁。兰苕暗幽谷，芰荷老芳洲。一笑举酒觞，浩歌聊自酬。幽赏兴未极，慨叹心悠悠。世事苍茫外，寒沙明白鸥。
赠刘伯威
作者：麻革
朝代：元

刘子山中秀，相逢气自同。箕裘门户计，菽水古人风。折节岂为辱，苦心应有终。平生湖海志，未用哭途穷。
赠王明伯
作者：麻革
朝代：元

辽海遗珠在，黄华秀未空。百年书法里，万事酒杯中。耿耿此心在，悠悠吾道穷。好贤明达事，独喜与君同。
赵太监降日
作者：麻革
朝代：元
体裁：五言律诗

自从龙战野，特立孰如公。著迹云鹏上，收功汗马中。高谈天下计，馀事古人风。勿药行逢喜，春风两颊红。
过陕
作者：麻革
朝代：元

万古津茅据上游，崤函西去接秦头。悲风鼓角重城暮，落日关河百战秋。形胜古来须上策，尘埃岁晚只羁愁。豺狼满地荆榛合，目断中条是故丘。
送李端卿之邺台
作者：麻革
朝代：元

僮马戒晨装，新霜木叶黄。嗟余无壮节，送子惨离肠。林虑荒秋色，清漳下夕阳。遥知一尊酒，吊古邺城傍。
送杜仲梁东游
作者：麻革
朝代：元

野马何决骤，飞云何悠飏。商岩不足稽此士，又欲东略宋与梁。青山不知老，白山乃许忙。菊潭之水清泠渊，野人饮之得长年。芳醲不买寿，淡泊差可久。北山峨峨苍翠巅，丹崖石老生紫烟。灵芝秋杞老霜骨，黄精茯苓饱新斸。望君崭崭病以癯，酌之食之可以还肤腴。况有刘荆州、元丹丘，子宁舍之汗漫游。凉秋佳月酒一杯，送子东下心徘徊。半山亭前一茅屋，岁寒霜劲君当来。
送申生取新赴中书
作者：麻革
朝代：元

寒山漠漠日初曛，过尽潇潇雁鹜群。百代高歌馀《白雪》，一朝飞步上青云。倚门肮脏谁怜我，满腹精神独见君。看取扶摇便鹏翼，临歧且莫叹离分。
阻雪华下
作者：麻革
朝代：元

爱山久成癖，得山真隽永。太华隔风尘，五年梦幽境。传闻十丈莲，拟扣玉仙井。雪花忽迷漫，苍巅堕昏暝。蹇余世缘深，方外久自屏。意是希夷君，俗驾疏造请。行行风撼林，稍稍云度岭。云间三峰面，隐约露芒颖。初如滟滪堆，屹起势奔猛。渐如倚天剑，万仞铁花冷。烟霞半明灭，瞬息变光景。乃知造化心，相哀亦相警。归鞭晚匆匆，回首心耿耿。浩歌夜深寒，孤月挂峰顶。
题李氏寓酒轩
作者：麻革
朝代：元

吾闻李谪仙，一斗诗百篇，酒家眠。又闻阳谏议，月廪尽以送酒钱。伯伦《酒德颂》，无功醉乡仙。说到饮中理，兹世何渺然。古来贤达士，以酒全其天。所以陶靖节，浩歌归园田。独余醉翁之意不在酒，乐在山水静所便。古人已矣不可作，今人纷纷亦能贤。北里富熏天，高楼歌舞筵。千金结客多少年，哀吹豪竹，倒倾玉船。以酒互为市，地势相婵嫣。焉知贫士贫到骨，健倒仰天歌《黄鹄》。《黄鹄》歌罢无翼飞，妻啼儿号书一束。借问主人翁，心迹谁与同。我亦颇解饮，圣贤时一中。酒酣击尊破，两耳生春风。安得园绮遇，携我入山去。清泉为酿碧溪深，醉卧溪头弄云月。
中呂·醉中天李嵩髑髏紈扇
作者：黃公望
朝代：元

沒半點皮和肉，有一擔苦和愁。傀儡兒還將絲線抽，尋一個小樣子把冤家逗。識破個羞那不羞？呆兀自五里已單堠。
寓居
作者：黄九高
朝代：元
体裁：五言律诗

借屋城南住，清流枕水涯。一桥分驿路，两岸合渔家。僮小能供茗，人闲欲种花。故园春更早，无语怯韶华。
村居
作者：黄九高
朝代：元
体裁：五言律诗

幽居无别事，静里一乾坤。自扫鸥边石，谁敲竹外门。落花春水岸，啼鸟夕阳村。时有清风至，凭阑酒一尊。
竹深处诗
作者：黄仲瑶
朝代：元

乐彼数亩园，青青万竿竹。中有读书人，开轩伴幽独。轩前轻阴埽不开，轩后繁声疑雨来。春风淡荡拂翠羽，白露泠泠生莓苔。入窗无尘从不埽，吐蓐在地琼花老。夜深对月任光微，昼永乘风觉凉好。有时早起坐石床，口中吹笙鹅管长。有时枕书卧轩中，清兴窅入蓬莱宫。蓬莱宫阙几千里，红尘不到看书几。彩鸾紫凤情翩翩，一段清光照流水。昨日我来造竹下，主人开门笑相迓。山肴满盘酒满壶，醉歌一曲为君谢。岂不见园中桃，又不见道旁柳，昔日媚春华，今日成衰朽！何如此君含彩故青青，独向轩楹托根久。劝君更种松与梅，岁寒清绝成三友。
香山八景诗 其一 金鼓朝阳
作者：黄仲翁
朝代：元

半抹红花满，山城物色新。楼台三界晓，花鸟万家春。
香山八景诗 其七 金紫岩溜
作者：黄仲翁
朝代：元

垂绅初沥沥，漱玉乍玲玲。山色惊人目，泉流足我听。
香山八景诗 其三 南台秋月
作者：黄仲翁
朝代：元

阊阖城南夜，澄鲜一望中。可怜台上路，举步是蟾宫。
香山八景诗 其二 石岐晚渡
作者：黄仲翁
朝代：元

野船春浪急，烟柳夕阳低。流水南还北，行人东又西。
香山八景诗 其五 阜峰文笔
作者：黄仲翁
朝代：元

群峰超绝处，特自起孤高。卓地青筠管，抽天碧兔毫。
香山八景诗 其八 长洲烟雨
作者：黄仲翁
朝代：元

柳暗溪桥路，云封古洞门。牧童村外笛，驱犊下黄昏。
香山八景诗 其六 天池芰荷
作者：黄仲翁
朝代：元

天池方半亩，半亩尽荷花。借问荷花主，蓬莱是主家。
香山八景诗 其四 浮虚春涛
作者：黄仲翁
朝代：元

西北朝宗派，东南合踏潮。长风随入夜，吹作雪翻飘。
香山八景诗·金鼓朝阳
作者：黄仲翁
朝代：元

半抹红花满，山城物色新。楼台三界晓，花鸟万家春。野船春浪急，烟柳夕阳低。流水南还北，行人东又西。阊阖城南夜，澄鲜一望中。可怜台上路，举步是蟾宫。西北朝宗派，东南合踏潮。长风随入夜，吹作雪翻飘。群峰超绝处，特自起孤高。卓地青筠管，抽天碧兔毫。天池方半亩，半亩尽荷花。借问荷花主，蓬莱是主家。垂绅初沥沥，漱玉乍玲玲。山色惊人目，泉流足我听。柳暗溪桥路，云封古洞门。牧童村外笛，驱犊下黄昏。
香奁八咏 其一 翠袖啼痕
作者：黄伯旸
朝代：元

石竹绣罗双袂单，绮窗日暮笼轻寒。秋波滉漾落铅水，相思几点春斑斑。脂浓粉腻半尘土，玉臂娇柔懒轻举。东风十日吹不乾，六曲阑边海棠雨。
香奁八咏 其七 香尘春迹
作者：黄伯旸
朝代：元

七宝方床冰漾洁，软粉半铺紫檀屑。凌波小袜晓痕轻，一钩浅印纤纤月。金莲衬步身欲浮，雁沙踏破春应羞。赢得纤腰柳枝瘦，珍珠百斛知谁收。
香奁八咏 其三 月奁匀面
作者：黄伯旸
朝代：元

扬州青铜出深井，粉绵拂拭冰光冷。妆楼笋指揉红玉，素娥飞出娇相并。樱唇敛气不敢呵，脂浓粉淡劳揩磨。双鸾掩罢出门去，一阵落花红雨过。
香奁八咏 其二 黛眉颦色
作者：黄伯旸
朝代：元

落花雨歇春日西，杨柳锁烟莺乱啼。玉人缄恨不能语，两蛾对蹙春山低。离愁一味如尝胆，额上兰煤香半减。风流京兆知不知，他日归来看浓淡。
香奁八咏 其五 绣床凝思
作者：黄伯旸
朝代：元

碧纱如雾针如芒，茜红绒索三尺长。越罗幅宽金缕细，绿波飞起双鸳鸯。匿兰含蕙春无语，一寸柔肠千万绪。青鸾锦字期不来，恨满城南杏花雨。
香奁八咏 其八 霜杵秋声
作者：黄伯旸
朝代：元

青娥筛空冰粉乾，石光如镜歊清寒。更长月白响不绝，碧梧惊起双栖鸾。堂上阿姑身未煖，千音万韵劳玉腕。要使离人枕上听，凭仗西风莫吹断。
香奁八咏 其六 金钱卜欢
作者：黄伯旸
朝代：元

宝猊爇香蟠紫烟，玉葱拈出双团圆。春心一点怕人识，举头暗语苍苍天。欲掷未掷还再祝，声动瓠犀三十六。小桃开后是归期，分付阴阳莫翻覆。
香奁八咏 其四 水盆沐发
作者：黄伯旸
朝代：元

井花满注玻瓈绿，一片春澌瑩如玉。晴窗解下十八鬟，三尺青丝漾寒渌。兰膏洗尽香腻消，满手绿苔新带潮。露蝉翅湿飞不起，花雾晓收红日高。
香奁八咏 其四 水盆沐发
作者：黄伯旸
朝代：元
体裁：古风

井花满注玻瓈绿，一片春澌莹如玉。晴窗解下十八鬟，三尺青丝漾寒渌。兰膏洗尽香腻消，满手绿苔新带潮。露蝉翅湿飞不起，花雾晓收红日高。
香奁八咏·翠袖啼痕
作者：黄伯旸
朝代：元

石竹绣罗双袂单，绮窗日暮笼轻寒。秋波滉漾落铅水，相思几点春斑斑。脂浓粉腻半尘土，玉臂娇柔懒轻举。东风十日吹不乾，六曲阑边海棠雨。落花雨歇春日西，杨柳锁烟莺乱啼。玉人缄恨不能语，两蛾对蹙春山低。离愁一味如尝胆，额上兰煤香半减。风流京兆知不知，他日归来看浓淡。扬州青铜出深井，粉绵拂拭冰光冷。妆楼笋指揉红玉，素娥飞出娇相并。樱唇敛气不敢呵，脂浓粉淡劳揩磨。双鸾掩罢出门去，一阵落花红雨过。井花满注玻瓈绿，一片春澌瑩如玉。晴窗解下十八鬟，三尺青丝漾寒渌。兰膏洗尽香腻消，满手绿苔新带潮。露蝉翅湿飞不起，花雾晓收红日高。碧纱如雾针如芒，茜红绒索三尺长。越罗幅宽金缕细，绿波飞起双鸳鸯。匿兰含蕙春无语，一寸柔肠千万绪。青鸾锦字期不来，恨满城南杏花雨。宝猊爇香蟠紫烟，玉葱拈出双团圆。春心一点怕人识，举头暗语苍苍天。欲掷未掷还再祝，声动瓠犀三十六。小桃开后是归期，分付阴阳莫翻覆。七宝方床冰漾洁，软粉半铺紫檀屑。凌波小袜晓痕轻，一钩浅印纤纤月。金莲衬步身欲浮，雁沙踏破春应羞。赢得纤腰柳枝瘦，珍珠百斛知谁收。青娥筛空冰粉乾，石光如镜歊清寒。更长月白响不绝，碧梧惊起双栖鸾。堂上阿姑身未煖，千音万韵劳玉腕。要使离人枕上听，凭仗西风莫吹断。
香奁曲
作者：黄伯旸
朝代：元

与君生别离，朱帘长不开。春风故相撩，燕子双归来。昨夜海棠花，睡足西窗雨。春梦若无凭，知在阿谁处。下阶拜新月，空庭夜如水。相思隔千里，未有团圆意。
香奁曲·其一
作者：黄伯旸
朝代：元

与君生别离，朱帘长不开。春风故相撩，燕子双归来。
香奁曲·其三
作者：黄伯旸
朝代：元

昨夜海棠花，睡足西窗雨。春梦若无凭，知在阿谁处。
香奁曲·其四
作者：黄伯旸
朝代：元

下阶拜新月，空庭夜如水。相思隔千里，未有团圆意。
赠相字
作者：黄伯玉
朝代：元
体裁：七言绝句

仓颉纷纭巧思传，多君巧外更玄玄。万形一理推无尽，试究庖羲未画前。
春江十咏 其一 午窗山色
作者：黄元实
朝代：元
体裁：七言绝句

门外青溪溪外山，山光长在有无间。白云飞尽晴窗午，喜见遥峰露一班。
春江十咏 其三 晚渡撑烟
作者：黄元实
朝代：元
体裁：七言绝句

漠漠江烟晓未开，行人唤渡过江来。一篙不见水清浅，撑散眠鸥石畔苔。
春江十咏 其二 晚桡鸣月
作者：黄元实
朝代：元
体裁：七言绝句

春江雨过水溶溶，短棹孤篷有钓翁。钓罢归来天向晚，一桡咿嘎月鸣中。
春江十咏 其五 夹堤杨柳
作者：黄元实
朝代：元
体裁：七言绝句

杨柳青青夹岸垂，含烟带雨总相宜。苏公十里湖边树，谁遣东风一夜移。
春江十咏 其六 斜阳牧笛
作者：黄元实
朝代：元
体裁：七言绝句

芳草平原日带曛，数声牧笛隔江闻。江空馀响随风起，剡剡归鸦落暮云。
春江十咏 其四 沙晴睡鸭
作者：黄元实
朝代：元
体裁：七言绝句

熟睡晴沙爱暖曦，鸬鹚鸂鶒莫相疑。江花江草春将遍，我亦忘机总不知。
春江十咏·午窗山色
作者：黄元实
朝代：元

门外青溪溪外山，山光长在有无间。白云飞尽晴窗午，喜见遥峰露一班。春江雨过水溶溶，短棹孤篷有钓翁。钓罢归来天向晚，一桡咿嘎月鸣中。漠漠江烟晓未开，行人唤渡过江来。一篙不见水清浅，撑散眠鸥石畔苔。熟睡晴沙爱暖曦，鸬鹚鸂鶒莫相疑。江花江草春将遍，我亦忘机总不知。杨柳青青夹岸垂，含烟带雨总相宜。苏公十里湖边树，谁遣东风一夜移。芳草平原日带曛，数声牧笛隔江闻。江空馀响随风起，剡剡归鸦落暮云。
杏坛
作者：黄元实
朝代：元
体裁：古风

相羊道德囿，爱此杏坛春。碧溪落青嶂，绿树空红尘。缅怀洙泗乐，千载意如新。从容二三子，援琴咏天真。
武夷山二首
作者：黄元实
朝代：元

宾云奏彻控青鸾，綵幔香销生翠寒。三十六峰秋色里，月明人倚玉阑干。九重云外步虚声，十二时中太古情。为问当年赤松子，人生何处是功成。
武夷山二首·其一
作者：黄元实
朝代：元
体裁：七言绝句

宾云奏彻控青鸾，綵幔香销生翠寒。三十六峰秋色里，月明人倚玉阑干。
濉阳八景 其一 洋背春烟
作者：黄元实
朝代：元
体裁：古风

平芜百亩敞南郭，四散人家隐篱落。翳翳桑麻晓色浓，霏霏竹树晴光薄。大厦微茫垂柳边，残烧杳蔼苍山前。侍郎故园渺何许，玉涧日煖流寒泉。
濉阳八景 其七 长吉晓钟
作者：黄元实
朝代：元
体裁：古风

沈沈绀宇据城阜，屹屹云楼挹星斗。画廊风静木鱼閒，青山日出华鲸吼。蒲山蒲谷俱闻声，随叩随应何容情。唤回迷途有归客，一滩月色浮空明。
濉阳八景 其三 东川梵宇
作者：黄元实
朝代：元
体裁：古风

碧空直耸石桥杪，一径林间几萦绕。不窥城市入境中，上梯宫殿出尘表。潮师咸道雁塔高，三分留记龟石牢。此地令人忆谢傅，何当携手同游遨。
濉阳八景 其二 河潭秋月
作者：黄元实
朝代：元
体裁：古风

苍涯倒浸太阴黑，倾动变化在倏忽。玉盘一夜出龙宫，金波万顷涵蟾窟。木犀香湿露满山，斗角光动风生澜。何人拔剑插桥柱，直通银河上广寒。
濉阳八景 其五 湖障夕阳
作者：黄元实
朝代：元
体裁：古风

溪西诸峰崒且壮，一峰秀出横屏幛。晴川落日漾馀波，碧树红霞闪清涨。青山咫尺常相望，旸谷万里昭回光。谁能乘风度绝顶，空陵倒影观扶桑。
濉阳八景 其八 迎釐午磬
作者：黄元实
朝代：元
体裁：古风

凤山胜绝三不见，竹木苍苍隔台殿。仙宫云构接丹梯，清昼璆声袅香篆。步虚讽彻瑶草凉，朝真斋罢紫芝香。侍宸白日骑鹤去，雷符绕壁馀神光。
濉阳八景 其六 南郭渡船
作者：黄元实
朝代：元
体裁：古风

宏博坊前望溪曲，沙平岸涧水深绿。孤舟妥帖若乘槎，短棹咿哑如转毂。行□憧憧风雨忙，济川滚滚流泽长。谁谓江河渺空阔，半篙一苇俱可航。
濉阳八景 其四 铙山晴雪
作者：黄元实
朝代：元
体裁：古风

嵬嵬圣石倚霄汉，障断濉南山一半。荒郊冰柱尽消融，霁日琼崖尚璀璨。鹤仙剪木飞云端，玉女弄月坐石盘。可怜射猎人物远，瀑凌万壑弓旌寒。